Akalowoozo ku Lwokutaano olutukuvu (10th April 2020) | Kiwamirembe Catholic Shrine\nAkalowoozo ku Lwokutaano olutukuvu (10th April 2020)\nNews and Events by kcs\nKabona gwe tulina amanyi ennaku zaffe.\nAbantu ba Katonda abaagalwa olwaleero amaaso n’ebirowoozo byaffe bisimbye ku Musaalaba Yezu kwe yakomererwa, kwe yeetikkira ebibi byaffe era kwe yawangulira omulabe w’obulamu bwaffe. Ku Musaalaba guno kw’atuukiririza ekyo ekyamuleeta ku nsi; anti gwe gufuuka entebe y’Obwakabaka ate era nga Kabona omukulu n’aweereza Katonda Kitaawe ekitambiro ekyamutabaganya n’ensi. Byonna bituukirira ku Musaalaba nati nga tannawaayo Mwoyo gwe eri Katonda yagamba nti: ‘Kitange kituukiridde’ Kabona waffe ono eyayita mu kubonaabona, okufa, okugayibwa, okuswazibwa, okweganiibwa n’okujolongebwa leero y’atuweebwa tumutunuleko, tumulabireko, tumuyigireko ate tumugoberere mu lugendo lwaffe nga tumenyeka n’emisaalaba gyaffe wamma gwe taaleme kutuwanguza nga ye bwe yawangula.\nAbooluganda bingi ebitweraalikiriza, bingi ebitulumya omwoyo. Bingi ebitubuza otulo; mu nsangi zino tulina obulwadde bwa corona, emirimo gyesibye, obwavu, enjala n’ebirala byonna bitulumbaganye; tetumanyi ddi embeera lw’eneetereera. Mu mbeera ng’eno omuwandiisi w’ebbaluwa y’Abebreyi atuyamba okusimba amaaso gaffe ku Kabona – Yezu yennyini eyalaba ennaku eya buli kika wadde nga ye teyalina kibi naye n’asobola okuwangula byonna. Mu Ye era nga tuli naye naffe tusobola okuguma era n’obutaggwaamu ssuubi.\nMu lugendo lw’obukristu nga tugoberera Kristu, olunaku lwe tukuza leero lutulaga kaati nti omusaalaba tetusobola kugudduka wadde okugwewala. Omusaalaba tuteekwa okugwetikka naye ng’ekikulu ssi musaalaba naye kwe kuba nga tulina obwesige mu Katonda. Nti ne mu mbeera enkalubo asigale nga ye Mukama, nga ge maanyi gaffe era n’eddembe lyaffe. Yezu ng’alagira Petro mu bw’omuntu eyalowooza nti amulwanirako, yamubuuza nti: ‘Endeku Kitange gy’ampadde ogamba siiginywe?’ Laba obumalirivu obwo! Ssi kugamba nti Yezu teyalumwa, mu butuufu kuba Katonda ddala era omuntu ddala, mu bw’omuntu yalumwa naye okukkiriza n’essuubi lye okuba mu Katonda byonna yabigumira bw’atyo n’asobola okuwangula.\nTulina kabona amanyi ennaku yaffe. Twefumiitirize ku bannaffe abalwadde, abanyigirizibwa, abeerabiddwa, abanjolongebwa, abapaatikiddwako ebisangosango, abaswazibwa n’ebikolobero ebirala ebikolebwa naddala abo abeesambye amazima. Kabona ono Yezu olowooza mu mbeera zaffe nga zino atugamba ki!! Tulowoolereze ku batusuubizza okuyimirira naffe mu mbeera zonna naye obuzibu bwe bujja ne batukuba amabega. Barabba omutemu yawonyezebwa ate Yezu atalina musango n’afa. Kino kituyigiriza ki naddala mu bulamu bwaffe nga tunyigirizibwa? Tetugwanye kutunuulira nnyo Kabona oyo atuweereddwa?\nAbooluganda abaagalwa naffe tusoomoozebwa naddala mu nsi yaffe oluusi ekyaye amazima. Mirundi mingi ayogera ekituufu oba alambika amazima bamuyita mussiru, mujega oba oyo atatambula na mulembe era omuntu atajja kukulaakulana. Laba abasaakiiriza Yezu attibwe bwe bafuntyanka amazima! Pilato omukulembeze amazima agamanyi naye olw’okwagala okukuuma ekifo n’obuganzi bwe eri abantu alemwa okusala amazima. Nze nnaawe abooluganda tuli tutya mu nnamula yaffe? Ebyaffe bye twagala ebitukolera ebitukuumira mu buyinza, mu bulamu mu bugagga, mu buganzi naffe mirundi mingi ssi bye tukulembeza? Tujjukire nti tuli bakristu, wadde tuli mu nsi naye tetuli bansi; ensi tuteekeddwa okugyeyamba okuwangula eggulu. Yezu kye yava agamba Pilato nti: Ssinga obwakabaka bwange bubadde bwa mu nsi muno eggye lyange teryandiremye kujja kunnwanirira. Ensi, nze nnaawe tugyeyamba tutya? Abamu etusiikiriza n’eba ng’enkomerero y’okubeerawo kwaffe.\nTulina Kabona, wadde yali Katonda mu bye yayitamu byonna ekitiibwa kye eky’obwakabaka kyavaayo ng’alengejjera ku musaalaba. Laba bw’awambaatira ensi yonna nga Kabaka ku Kalvario! Ebibye byonna abivaamu, obulamu, engoye n’ebitiibwa ffenna n’atujjuza bwatyo obulamu. Mu kwetowaza n’obuwulize, ku muti ogw’omusaalaba Yezu kw’afuukira ekibala ekiwa bonna obulamu.\nTuleme kutya musaalaba naye tube n’okukkiriza mu Katonda oyo eyatuwagulira ekibi n’olumbe. Tube nga Nikodemo awamu ne Yozefu ow’e Arimatea; ebyo byonna ebitiisa ebyaliwo tebyabalobera kusaba mubiri gwa Yezu n’okuguziika mu kitiibwa. Baamwoleka okwagala. Abangi bayinza okutukyayisa omusaalaba oba olyawo n’okutulowoozesa nti tebisoboka; naye era wabaawo n’abatono abalemerako anti ekkumi bulijjo terikyawa omu. Tuleme kuterebuka. Ku musaalaba era na kati Yezu ennyonta emuluma. Ennyonta ssi ya nkaatu yadde evviini oba amazzi, NEDDA; Naye ya myoyo gyaffe na bulamu bwaffe ko n’obulokofu bwaffe. Ka naffe twekwate omuzadde Maria oyo gwe yatuweera wansi w’omusaalaba okubeera nnyaffe atuyigirize okwagala omusaalaba ate n’okweyunanga Omwana we oyo ensulo y’enneema n’obulamu avubirize ennyonta y’obulamu bwaffe obw’omwoyo ate n’omubiri.


Bukedde Online - Bawambye abadde agenze okuwa obujulizi ku ttaka ne bamutuga: Bamulesezza babbebi 3!\nOw'emyaka 15 alumirizza Ssengaawe okumufumbiza...\nAbatuuze b’e Nakirebe mu kifo ewaasangiddwa omulambo gwa Bazannye. Mu katono Bazannye bwabadde afaanana. Mu katono ku ddyo, Nnamwandu n’abaana be.\nEddy Yawe alaze ebimulemesezza okuyimbira mu bandi ya Afrigo


Abatunda enkoko ensale ku Kaleerwe balinnyisizza omutindo mu kugezaako okukuuma obuyonjo n’okugoba endwadde eziva ku bujama ate nga bwe basikiriza n’abaguzi.\nBya Ivan Sserwadda\nAbatunda n’okusala enkoko ku Kaleerwe enkoko kati bazisalira mu lufula gye bayise Superior Poultry Cuts essiddwaako amateeka amakakali ku bagikozesa okulaba nga bakuuma omutindo ennyingiza yaabwe esobole okulinnya.\nOmu ku bakulira lufula eno, Dennis Kibuuka yategeezezza nti buli bizinensi okuvuganya, erina okussibwa ku ddaala erisikiriza abantu okugyeyunira. Era bwe baalaba ng’omulimu gw’enkoko gulimu ssente ate abantu bangi bagwenyigiddemu era bafunamu ssente ezibayimirizaawo kwe kusalawo okukola lufula baawukaneko n’ebifo ebirala ebitunda enkoko abatalina kifo kya nkalakkalira we bazisalira.\nKibuuka yagambye nti, ensonga y’obuyonjo baagiteera ddala ku mwanjo olw’ensonga nti abakulembeze mu katale ne mu kitundu kye basing okusimbako essira ate nga tuweereza abantu bangi abayinza okufuna obuzibu ssinga tetukuuma mutindo.\n“Tukozesa sabbuuni okulongoosa ebikozesebwa ne we tukolera ssaako okwera okulaba nga tugoba endwadde mu kifo kyonna”, Kibuuka bwe yategeezezza.\nEnkuuma y’enkoko ezisaliddwa\nEnkoko ezisaliddwa nga tezinnagulwa tuzikuumira mu firiigi ennyogoza okuzikuuma nga tezoonoonese, era mwe tuteeka ne sosegi ze tukola mu nkoko.\nTweyambisa Hajji Hamis Kisekka okusala enkoko okusobola okukuuma bakasitoma baffe bonna nga tebeesittala era kati tufuna abantu bassekinnoomu n’ab’ebirabo by’emmere.\nOkusoomoozebwa kwe basanze\nEbiseera ebimu enkoko zibula ne tusuubula ntono ate nga bakasitoma bajja mu bungi.\nOlumu abaguzi bajja batono ate nga tulina enkoko nnyingi.\nAmasannyalaze olumu gavaako ng’ate tulina enkoko ezisaliddwa ekitufiiriza.\nEnkoko zitundibwa okusinziira ku buzito bwazo nga batandikira ku 10,000/-.


Bukedde Online - Poliisi n’amagye bagumbye e Namugongo\nOluseregedde lw’emmotoka za poliisi n’amagye nga ziri e Namugongo.\nEBITONGOLE by’ebyokwerinda mu ggwanga bisisinkanye e Namugongo okutema empenda z’okunyweza ebyokwerinda.\nEbitongole ebikuliddwa amyuka omuduumizi wa poliisi mu ggwanga Maj. Gen. Sabiiti Muzeyi kwabaddeko poliisi erwanyisa obutujju, SFC, poliisi y’amagye (Military Police) ab’ebidduka nga bakulembeddwaamu Norman Musinga n’abalala.\nAbapoliisi abalala abaabaddeyo kuliko; Moses Kafeero aduumira poliisi mu Kampala n’emiriraano n’omumyuka we Dennis Namuwoza, aduumira poliisi ya Kampala East Michael Musani, owa Kira Road Michael Kasigire, ow’e Kira Division Shifa Kiriibwa, Maj. Gen. Kawagga Francis Omoding akulira Poliisi erwanyisa obutujju n’abalala.\nBano e Namugongo baatuuseeyo ku ssaawa 2:00 ez’oku makya era ne beevumba akafubo akatakkiriziddwaamu balala wadde bannamawulire.\nEnsonda zaategeezezza nti emu ku nsonga ze baanokoddeyo y’eyabavubuka abagenda e Namugongo okubba ne bakkiriziganya nti anaakwatibwa ajja kutwalibwa butereevu Luzira era nga waakumalayo emyezi esatu.\nOluvannyuma ku ssaawa 5:00 ez’oku makya baakomekkerezza olukiiko lwe baabaddemu ne batandika okulambula ekifo kyonna nga bwe banoonya ebifo ebyetaagisaamu obukuumi obw’enjawulo.\nBaalambudde ebiggwa byombi eky'Abakatoliki n'Abakulisitaayo. E Nakiyanja kitegeerekese nti baakukkiriza emmotoka z’abakungu ezitasukka 300 era nga ku mulyango we wagenda okussibwa ebyuma musanvu ebikebera abantu.\nOmulyango oguva ku kkubo gwe gujja okuyitibwamu abakungu okuli Pulezidenti ne bannaddiini bonna era nga bano olunaamala okuyitawo nga waggalwa. Ku ssaawa 9:00 ez’akawungeezi wazzeewo olukiiko olw’enjawulo olwetabiddwaamu abateesiteesi b’e Namugongo mu Bakatoliki n’abakuumaddembe.\nKyategeerekese nti baabadde bagabanya buvunaanyizibwa buli kitongole bwe kinaakola wakati wa poliisi n’abantu baabulijjo. Olukung’aana luno lwetabiddwaamu Ssaabakulisitu wa Uganda, Gervase Ndyanabo mu kiseera kye kimu nga y’amyuka akulira Vision Group


ENSONGA z’ekisenge kye kimu ku biyinza okutabula oba okutebenkeza amaka. Emirundi mingi ku bafumbo bwe kubaako agaana oba eyekuluntaza ku nsiitaano y’omukwano, embeera y’awaka ebeeramu okuyomba, okugaana okutuukiriza obuvunaanyizibwa oba okulwana!\nKino tekikoma kukosa bafumbo bokka naye oluusi kizingiramu n’abaana oba abantu abalala abali awaka. Ku ludda lw’omukyala singa omusajja alemwa okukiika mu buliri oba okukola emirimu egy’ekibogwe, omuwulirira ku kuyomba buli kaseera oluusi n’okukuba abaana. ‘Birabe byayinga kubutika matama nga kitaawe waabyo.\nNze nabakoowa okunnumya omutwe nga kitammwe…’ Abalala bongerezaako okubapacca empi, kibooko oba okukasukira omwana ekintu ssinga amanya nti tajja kusobola kumugoba.\nBw’aba musajja nga y’ammiddwa akaboozi, atera okubeera omukambwe awaka, oluusi n’asalawo kusirika ng’ebigambo bibeera bibale ate abalala ne bazza tulo awaka. Mulimu n’abagaana okugula eby’awaka nga buli kye bamusaba awoza ngabw’atalina ssente.\nOlwo abaana awaka abatamanyi kigenda mu maaso badda mu kwebuuza ekyatuuse ku bazadde anti bayitirizza okubakuba, okuyomba n’okubeera abakambwe. Leero nga tujaguza olunaku lw’ensi yonna olw’amaka tukulaga engeri ensonga z’omu kisenge gye ziyinza okumalawo emirembe mu maka oba okugatebenkeza. Omulamwa gw’olunaku luno guli nti: “Obuvunaanyizibwa bw’amaka mu nsi eringa ekyalo ekimu.” Gavumenti etegese okuleeta enkola eneegobererwa mu maka ng’eno esuubirwa okutongozebwa leero ku kisaawe e Kasana mu disitulikiti y’e Luweero mu kujaguza olunaku lw’amaka mu nsi yonna.\nMary Nakawuk ng’annyonnyola\nEBIVAAKO EMBEERA ENO Dan Ddamulira abuulirira abafumbo n’abali mu mukwano owa Nana Counseling Services agamba oluusi embeera y’okukambuwala, okuyomba oba okulwana olw’omu ku baagalana okumma munne akaboozi eva ku kusuubiriza nti munne osanga alina omulala gw’awa omukwano gwe.\nAbalala bakikola mu kwesasuza nga waliwo ky’otatuukiriz- za, okufunamu obutakkaanya oba okukukwatira mu bwenzi ng’ekimu ku bibonerezo kya kukuba munne mugongo.\nDdamulira agamba nti abakazi abamu abata-manyi kuyomba, okulwana oba obusungu okubumalira ku baana, embeera y’omusajja obutakiika mu kisenge bagizza mu kubuuza baami baabwe nti ‘Oba baani abo abaakusigula ne bakunneerabiza….\nNdowooza ssente zonna kati ozimalira mu baggya bange…. naye nabo ekiseera kijja kutuuka obakoowe.’’\nEBIYINZA OKUTEREEZA EMBEERA Wabula Ddamulira agamba nti oluusi tebubeera bwenzi naye waliwo abakola ennyo oba nga balina obuvunaanyizibwa obuwerako nga waddira awaka abeera akooye n’atasobola kwetaba mu bikolwa by’abafumbo. Wabula agamba nti okubeera n’amaka agatebenkedde buli omu alina okufi ssizaawo munne akadde n’atamukandaaliriza kumala mwezi oba okusukkawo.\nAgamba nti ate kibeera kibi omusajja ng’akandaalirizza munne ate okumuddangako okumuvuma nad-dala nga bali mu kisenge oba ng’asabye munne beewuubemu.\nAgamba nti embeera eno esindika abamu okwenyigira mu bwenzi ekiyinza okwongera okutabula amaka naddala ng’omu ategedde oba ng’awakankuddeyo obulwadde nga siriimu.\nAwa abafumbo amagezi okukola ebizza omukwano ng’okutonera abaagalwa baabwe obulabo, okubawaana, okubawa ku nsimbi n’okubatwala okucakalamu ne beemalako situleesi. Ate Benah Nakazibwe, 66, ow’e Lukaya mu Kalungu agamba nti edda omwami yabeeranga mwami mu maka so si nga bino eby’okwefuula kyebatali.\nBenah Nakazibwe awabudde.\nEkimu ku byalaganga obujjuvu bw’omusajja mu bufumbo kwe kutuukiriza obulungi obuvunanyizibwa bw’ekisenge era nga y’ensibuko y’essanyu awaka. Enkolagana n’empuliziganya ebitaliimu bukuusa byabangawo wakati w’omukyala n’omwami we, ekitegeeza nti omusajja lw’ataasobolanga kukiika bulungi mu kisenge omukyala yamanyanga ensonga era n’esalirwa amagezi. Naye ebya leero buli muntu asiriikirira munne n’ekiva mwebyo bwe bwenzi obuliwo kati. Bakojja ne bassenga baakolanga emirimu gyabwe naddala mu kiseera ng’omwana omulenzi oba omuwala boolekedde obufumbo ne bamanya ku bulikye balina okukolera okusoomozebwa kwe banaasanga mu maka, naye ebyaleero omukyala bba bw’atacanga bulungi kapiira mu kisaawe, addukira mu banne ab’emizigo oluusi abatamuwa magezi matuufu.\nAbasajja b’ennaku zino bangi amaaso gabali nnyo mu ngalo ekitaaliwo edda omusajja bwe yeekuumiranga omwagalwa we nga ne bw’abeera ku safari wadde afuniddeyo okusoomoozebwa yagumiikirizanga n’akomyawo oluwombo awaka nga sirusumulule naye kati kizibu. Okusajjalaata kwafuuka okusajjalaata kyokka ng’abamu tasobola kulwana ‘ntalo’ zisukka mu lumu! Ku ludda lw’abakyala okukola ennaku zino bakukulembeza nnyo okusinga amaka n’abaami baabwe.\nOlumu omusajja y’asooka n’okutuuka awaka n’omukyala bw’akomawo munne n’amugamba ku nsonga z’ekisenge nga yeefuula akooye ennyo. Bino bimalamu abaami amaanyi ekivaamu okutandikanga okuyitirako ebbali. Omukyala ne yeesanga nga lw’ayagadde okumutakula ate omwami si by’abaako kati amaka ne gatandikira awo okutabuka.\nMpagira abakyala okukola naye wabeewo n’okulowooza ku maka gammwe kubanga naffe edda twakolanga naye nga n’amaka gasigala gatebenkedde


gavumenti ereeta etteeka eppya ku by'obuggaga eby'omuttaka - Radio Simba, The Best Luganda Station in the World !\ngavumenti ereeta etteeka eppya ku by’obuggaga eby’omuttaka\nGavumenti ebaze etteeka erigenda okulung’amya eby’okusima n’okutunda eby’obuggagga by’omu ttaka kyokka tekinaterekeka oba omusenyu egenda kuguzingiramu nga bwe yali esuubizza.\nMinisita w’ebyamawulire Frank Tumweabaze yategeeza gye buvuddeko nti omusenyu kye kimu ku by’obuggagga bw’omu ttaka gavumenti by’eyagala okutandika okugabirako layisinsi n’okulung’amya eby’ensima n’entunda yagwo.\nKyokka tekinnategerekeka oba ebbago ly’etteeka erigenda okulung’amya eby’okusima n’okutunda eby’obuggagga bw’omu ttaka erya ‘’ Mining and minerals Bill,2019’’ ligenda kuzingiramu n’ebyokulung’amya okusima omusenyu.\nOmumyuka w’omwogezi wa gavumenti Col. Shaban Bantaliza yategeezezza bannamawulire nti olukiiko lwa baminisita olwatudde e Ntebe ku Mmande lwakanyizza ne lukakasa ebbago ly’etteeka erigenda okulung’amya eby’okusima eby’obuggagga bw’omu ttaka, omuli okubiwako layisinsi,okubikuuma,okulung’amya abasimi b’ebyobugagga ssekinomu (artisan), okukuuma obulamu bw’abali ku kubisim. n’ebyobitunda.\nKyokka teyambuludde lukalala lwa byabuggagga bwa mu ttaka bigenda kukwatibwako bbago lino ng’agamba nti teyabaddeyo bye baamuwadde byasoma.\nPrevious minisita akwasizza 2 lwakugaana kubayisa mu layini ya bbanka\nNext Gavumenti ekakasizza enkola egenda okutumbula eby’obulamu\nAbout 27 minutes ago from Radio Simba - Ennene 📻📻's Twitter via Simba Updates


NRM yeewaanye okuwangula Besigye gy'azaalwa mu kulonda LC1\nABA NRM beewanye nti bawangudde Col. Kiiza Besigye gye bamuzaala e Rukungiri mu kulonda kwa bassentebe ba LC1 okuwedde.\nOmwogezi wa Ssabawandiisi wa NRM, Justine Kasule Lumumba, yategeezezza nti ebyavudde mu kulonda mu magombolola 16 ku ago 17 agali e Rukungiri biraga nti NRM yawangudde ebifo 419 ate ab’oludda oluvuganya ne bawangulako 217.\nKyokka bagamba nti bino tebiriiko bya ggombolola y’e Nyarusanje NRM gy'esinga obuwagizi.\nE Kasese ewava akulira oludda oluvuganya gavumenti , Winnie Kiiza, NRM yafunye 481 ate ab’oludda oluvuganya ne bafuna 753.\nEno yategeezezza nti wadde ab’oludda oluvuganya baawangudde kyokka guno mugatte gwa bibiina byonna ebivuganya ekiraga nti NRM eyabadde obwannamugina ekyabalinako enkizo.\nYayongeddeko nti NRM yawangudde pulezidenti wa FDC Patrick Amuriat gy'azaalwa mu ggombolola mw'ava e Kanyumu mu disitulikiti y’e Kumi. NRM yafunye ebyalo 15, FDC bibiri (2) n’abatalina ludda ne batwala bisatu (3).\nMu kitundu kya Polof. Ogenga Latigo eyali akulira oludda oluvuganya gy’ava e Kalongo, NRM yafunye ebifo 17 ku 29 ebiriyo. Ku bino FDC yabaddeko na kkumi, aba NRM abeesimbyewo ku lwabwe babiri.\nAte e Gulu, pulezidenti wa DP Nobert Mao n’omukungu wa FDC Reagan Okumu gye bava NRM yawangudde 57 ku bifo 141. DP yafunyeeyo bina byokka ng’ate mu beesimbyewo ku lwabwe kwabaddeko n’aba NRM.\nBagamba nti bino byonna biraga nti NRM abantu bakyagirinamu obwesibwa. Era n’agamba NRM yawangulidde waggulu mu bifo awava abaawagira okukyusa Konsityusoni okuggyamu ekkomo ku myaka gya Pulezidenti okuli Raphael Magyezi ne Simeo Nsubuga.\nSsabawandiisi w’ekibiina, Justine Kasule Lumumba yayozaayozezza NRM olw’obuwanguzi buno.


ESSUULA Essuula 12 Essuula 13 Essuula 14 Essuula 15 Essuula 16 Essuula 17 Essuula 18 Essuula 19 Essuula 20 Essuula 21\n3 Awo Yefusa n'alyoka adduka bagaada be, n’abeera mu nsi ye Tobu: abasajja abataliiko kye bagasa ne bakuŋŋaana eri Yefusa, ne batabaalanga naye.\n7 Yefusa n'agamba Abakadde ab'e Gireyaadi nti, temwakyawa ne mungoba mu nnyumba ya kitange? Kati lwaki mu noonya?\n8 Abakadde ab'e Gireyaadi ne bagamba Yefusa nti Kyetuvudde tukukyukira nate kaakatto ogende naffe olwane n'abaana ba Amoni, naawe oliba mukulu waffe afuga bonna abatuula mu Gireyaadi.\n9 Yefusa n'agamba abakadde ab'e Gireyaadi nti Bwe mulinkomyawo ewaffe okulwana n'abaana ba Amoni Mukama n'abagabula mu maaso gange, ndiba muhulu wammwe?\n10 Abakadde We Gireyaadi ne bagamba Yefusa nti Mukama ye anaabanga omujulirwa wakati waffe; mazima n8'ekigambo kyo bwe kiriba bwe tulikola bwe tutyo.\n11 Awo Yefusa n'alyoka agenda n'abakadde ab'e Gireyaadi, abantu ne bamufuula omukulu waabwe abafnga: Yefusa n'ayogera ebigambo bye byonaa mu maasoy ga Mukama mu Mizupa.\n12 Awo Yefusa n'atuma ababaka eri kabaka w'abaaria ba Amoni ttg'ayogera nti Gw'olina ki nange, ekikuleese gye ndi okulwanyisa ensi yange?\n17 Isiraeri n'alyoka atuma ababaka eri kabaka wa Edomu ng'ayogera nti Nkwegayirira, ka mpite mu nsi yo: naye kabaka wa Edomu n'ata wulira: Era\tn'atumira bw'atyo kabaka wa Mowaabu: naye n'atayagala: Isiraeri n'atuula mu Kadesi:\n24 Tolirya nsi katonda wo Kemosi gy'akuwa okulya? Naffe bwe tutyo bonas Mukama Katonda waffe be yagobamu mu maaso gaffe, eyo gye tulirya.\n27 Kale nze sikwonoonanga, naye ggwe onsobezza okulwana nange: Mukama, Omulamuzi, alamule: leero wakati w'abaana ba Isiraeri n'abaana ba Amoni.\nObweyamo bwa Yefusa era n'obuwanguzi\nMuwala wa Yefusa\n34 Yefusa n'ajja e Mizupa eri ennyumba ye, era, laba, muwala we n'afuluma okumusisinkana ag'alina ebitaasa era nga bazina: era ye yali omwana we omu; teyalina wa bulenzi newakubadde ow'obuwala wabula ye.\n35 Awo olwatuuka bwe yamulaba n'ayuzaayuza engoye ze n'ayogera nti Zinsanze, muwala wange! onnakuwazizza nnyo, naawe oli ku muwendo gw'abo abanneeraliikiriza: kubanga nayasama akamwa kaage eri Mukama, so siyinza kuddirira.\nYefusa alwanyisa Efulayimu\n1 Abasajja ba Efulayimu ne bakuŋŋana ne bayita okugenda mu nsi ey'obukiika obwa kkono; ne bagamba Yefusa nti Kiki ekyakusomosa okugenda okulwana n'abaana ba Amoni, n'ototuyita ffe okugenda naawe? tulikwokerera ennyumba yo omuliro.\n3 Awo bwe nnalaba nga temundokodde, obulamu bwange ne mbuteeka mu ngalo zange, ne nsomoka okulwana n'abaana ba Amoni, Mukama n'abagabula mu mukono gwaage: kale, kiki ekibalinnyisa leero gye ndi okulwana nange?\n4 Awo Yefusa n'alyoka akuŋŋaanya abasajja bonna ab'e Gireyaadi n'alwana ne Efulayimu: abasajja ab'e Gireyaadi ne bakuba Efulayimu, kubanga baayogera nti Muli badduse ba Efulayimu, mmwe. We Gireyaadi, wakati mu Efulayimu (ne) wakati mu Manase.\n6 ne balyoka bamugamba nti Kale nno yogera Shibbolesi; n'ayogera nti Sibbolesi; kubanga teyayinza kukiruŋŋamya kukituusa bulungi; ne balyoka bamukwata, ne bamuttira ku misomoko gya Yoludaani; ne bafai ku Efulayimu mu biro ebyo obukumi buna mu enkumi bbiri.\nIbuzaani, Eroni ne Abudoni\n9 Era yalina. batabani be asatu, era yasindika abawala be asatu okugenda mu nsi endala, n'aggya abawala asatu mu nsi endala n'abawasiza batabani be. N'alamulira Isiraeri emyaka musanvu.\n14 Era yalina batabani be ana n'abazzukulu be asatu, abeebagalanga ku baana b'endogoyi nsanvu: n'alamulira Isiraeri emyaka munaana:\nOkuzaalibwa kwa Samusooni\n3 Malayika wa Mukama n'alabikira omukazi n'amugamba nti Laba nno, oli mugumba so tozaala: naye oliba olubuto, era olizaala omwana w bulenzi.\n4 Kale nno weekuume nkwegayiridde, oleme okunywanga ku mwenge newakubadde ekitamiiza so tolyanga ku kintu kyonna ekital kirongoofu:\n6 Awo omukazi n'alyoka ajja abuulira bba, ng'ayogera nti Omusajja wa Katonda azze gye ndi, n'amaaso ge gabadde ng'amaaso ga malay:ka oyo owa Katonda, ag'entiisa ennyingi; so simubuuzizza gy'avudde, so n'atambuulira linnya lye:\n7 naye n'aŋŋamba nti Laba, oliba olubuto, era olizaala omwana wa bulenzi; ne kaakano tonywanga ku mwenge newakubadde ekitamiiza, so tolyanga, ku kintu ekitali kirongoofu: kubanga omwana aliba Muwonge eri Katonda okuva mu lubuto okutuusa ku lunaku olw'okufa kwe.\n9 Katonda n'awulira eddoboozi lya Manowa; malayika wa Katonda n.'ajjira omukazi olw'okubiri bwe yali atudde mu nnimiro: naye Manowa bba teyali naye.\n10 Omukazi n'ayanguwa n'adduka n'abuulira; bba\tn'amugamba nti Laba, omusajja andabikidde eyanjijira olulala.\n16 Malayika wa Mukama n'agamba Maaowa nti Newakubadde ng'onondwisaawo sijja kulya ku mmere yo: era bw'oyagala okuteekateeka ekiweebwayo ekyokebwa, kikugwanira okukiwa Mukama. Kubanga Manowa yali tamanyi aga Ye malayika wa Mukama.\nMukazi wa Samusooni Omufirisuuti\n1 Samusooni n'aserengeta Etimuna, n'alaba mu Timuna omukazi ow'oku bawala ab'Abafirisuuti.\n2 N'ayambuka okuvaayo, n'abuulira kitaawe ne nnyina n'agabamba nti Nalaba mu Timuna omukazi ow'oku bawala ab'Abafirisuuti: kale nno mumpasize oyo.\n5 Awo Samusooni n'alyoka aserengeta e Timuna, ne kitaawe ne nnyina, ne baruuka mu nsuku z'emizabbibu ez'e Timuna: era, laba, empologoma envubuka n'emuwulugumirako.\n9 N'agutwala n'engalo ze, n'agenda, ng'alya atambula, n'ajjira kitaawe ne nnyina, n'abawaako, ne balya: naye n'atababuulira ng'omubisi aguggye mu mulambo gw'empologoma.\n14 N'abagamba nti\nMu mmuli mwavaamu emmere,\nNe mu w'amaanyi mwavaamu obuwoomerevu.\nEnnaku ssatu ne ziyitawo ne balemwa okuvvuunula ekikokko.\n15 Awo olwatuuka ku lunaku olw'omusanvu ne bagamba: mukazi wa Samusooni nti Sendasenda balo atuvvuunule ekikokko, tuleme okukwokya omuliro ggwe n'ennyumba ya kitaawo: mwatuyita okutwavuwaza? si bwe kiri?\n16 Mukazi wa Samusooni n'akaaba amaziga mu maaso ge n'agamba nti Onkyawa bukyayi, so tonjagala: wakokkolera ekikokko abaana b'abantu bange a'otokimbuulirako nze. N'amugamba nti Laba, sikibuuliranga kitange newakubadde mmange, ggwe nnaakibuulirako?\n17 N'akaabira amaziga mu maaso ge ennaku musanvu embaga ag'ekyaliwo: awo olwatuuka ku lunaku olw'omusanvu n'amubuulira kubanga yamutayirira nnyo: n'abuulira abaana b'abantu be ekikokko kye yakokkola.\n18 Abasajja ab'omu kibuga ne bamugamba ku lunaku olw'omusanvu enjuba nga tennagwa nti Ekisinga omnbisi gw'enjuki obuwoomerevu kiki? era ekisinga empologoma amaanyi kiki? N'agamba nti\nSinga temwalimya nte yange,\nTemwandivvuunudde kikokko kyange.\n19 Awo omwoyo gwa Mukama n e gumujjako n'amaanyi, n'aserengeta e Asukulooni, n'abattamu abasajja asatu, n'anyaga omunyago gwabwe, n'abawa emiteeko (gy'engoye) abo abavvuunula ekikokko. Obusungu bwe ne bubuubuuka, n'ayambuka eri ennyumba ya kitaawe.\nSamusooni awangula Abafirisuuti\n2 Kitaawe n'agamba ati Mazima mbadde ndowooza nga wamukyayira ddala; kyennava muwa munno: muganda we omuto tamusinga bulungi? nkwegayiridde, mutwale mu kifo kye.\n3 Samusooni n'abagamba nti Omulundi guno ndiba aga siriiko musango eri Abafirisuuti, bwe ndibakolera akabi.\n5 Awo bwe yamala okukoleeza ebitawuliro, n'abita okugenda mu ŋŋaano eri mu nnimiro ey'Abafirisuuti, n'ayokya ebinywa era n'eŋŋaano eri mu nnimiro, era n'ensuku z'emizeyituuni\n9 Awo Abafirisuuti ne\tbayambuka, ne basiisira mu Yuda, ne bayanjaala mu Leki.\n11 Awo\tabasajja enkumi ssatu aba Yuda ne balyoka baserengeta eri olwatika olw'omujjinja lya Etamu, ne bagamba Samusooni nti Tomanyi nga Abafirisuuti batufuga? kale kino kiki kye watukola? N'abagamba nti Bo nga bwe bankola, nange bwe nnabakola.\n13 Ne boogera naye nga bagamba nti Nedda; naye tunaakusibira ddala, ne tukugabula mu mukono gwabwe: naye mazima tetuukutte. Ne bamusibya emigwa ebiri emiggya, ne bamulianyisa okuva mu jjinja.\n15 N'alaba oluba lw'endogoyi olubisi, n'agolola omukoao gwe, n'aluddira, w'alussa abasajja lukumi.\n16 Samusooni n’ayogera nti\nOluba lw'endogoyi, entuumo n'entuumo,\nOluba lw'endogoyi lwe nzisizza abasajja olukumi.\n18 Ennyonta n'emuluma nnyo, n'akaabira Mukama, n’ayogera nti Otuwadde okulokoka kuao okunene n'omukono gw'omuddu wo: ne kaakano ennyonta enenzita, ne ngwa mu mukono gw'abatali bakomole.\n19 Naye Katonda n'ayasa ekinnya ekiri mu Leki, amazzi ne gavaamu; awo bwe yamala okunywa, omwoyo gwe ne guniuddamu, n'alamuka: kyerwava lutuumibwa erinnya Enkakkole, oluli mu Leki, okutuusa leero.\nSamusooni ne Delira\n4 Awo olwatuuka oluvannyuma n'ayagala omukazi mu kiwonw Soleki, erinnya lye Derira.\n7 Samusooni.n'amugamba nti Bwe balinsibya enkolokolo embisi omusanvu ezitakaze, ne ndyoka nfuuka omunafu, ne mba ng'omusajja omulala.\n9 Era omukazi yalina abateezi abaabeera mu nju ey'omunda: N'amugamba nti Abafirisuuti bakuguddeko, Samusooni. N'akutula enkolokolo, ng'omugwa gw'obugoogwa bwe gukutuka nga gutuuse ku muliro: Awo amaanyi ge ne\tgatategeereka:\n10 Derira\tn'agamba Samusooni nti Labs, onduulidde, era onnimbye: kaakano nkwegayiridde, mbuulira ekiyinza okukusiba.\n13 Derira n'agamba Samusooni nti Okutuusa kaakano onduulira era omvniba btilimbi: mbuulira ekiyinza okukusiba. N'amugamba nti Bw'onooluka emivumbo egy'oku mutwe gwange omusanvu n'engoye ezirukibwa.\n14 N'azisibira ddala n'olubambo n'amugamba nti Abafirisuuti bakuguddeko, Samusootu. N'azukuuka mu tulo twe, n'akwakula olubambo lw'omuti ogulukirwako, n'engoye ezirukibwa.\n16 Awo olwatuuka bwe yamutayiriranga buli luaaku n'ebigambo bye n'amwegayiriranga, obulamu bwe ne bwagala okufa ennaku.\n17 N'amubuulira yonna (ebyali mu) mutima gwe, n'amugamba nti Akamwano tekayitanga ku mutwe gwange; kubanga ndi Muwoage eri Katonda okuva mu lubuto lwa mange: bwe ndiba nga mmwereddwa, amaanyi gange ne galyoka ganvaako, ne nfuuka nmunafu, ne mba ng'omusajja omulala yenna.\n19 N'amwebasa ku maviivi ge; n'ayita omusajja, n'amwa emivumbo egy'oku, mutwe. gwe omusanvu; n'atanula okumujeeza, amaanyi ge ne gamuvaako.\n20 N'ayogera nti Abafirisuuti bakuguddeko, Samusooni. N'azuukuka mu tulo twe n'ayogera nti.Naafuluma ng'obw'edda, ne nneekunkumula. Naye yali tamanyi nga Mukama amulese.\nSamusooni afiira awamu n'Abafirisuuti\n23 Awo abakungu b'Abafirisuuti ne baku00aana okuwaayo ssaddaaka ennene eri Dagoni katonda waabwe n'okusanyuka: kubanga baayogera nti Katonda waffe agabudde Samusooni omulabe waffe mu mukono gwaffe:\n24 Awo abantu bwe baamulaba ne batendereza katonda waabwe: kubanga baayogera nti Katonda waffe agabudde omulabe waffe mu mukoao gwaffe, era omuzikiriza w'ensi y'ewaffe, eyatuttako abangi.\n25 Awo olwatuuka emitima gyabwe bwe gyali gisanyuse, ne boogera nti Muyite Samusooni atuayumizeeko. Ne bayita Samusooni okumuggya mu nnyumba ey'ekkomera: n'abanyumizaako (ng'ali) mu maaso gaabwe: ne bamuteeka wakati w'empagi:\nEkifaananyi Mikka ekyole\n2 N'agamba nnyina nti Ebitundu ebya ffeeza lukumi mu- kikumi ebyakuggibwako, ebyakukolimya ekikolimo n'okwogera n'okyogera mu matu gange, laba, ffeeza eri nange; nze nagitwala: Nnyina n'ayogera nti Omwana wange aweebwe omukisa Mukama:\n3 N'azza ebitundu biri ebya ffeeza lukumi mu kikumi eri nnyina, nnyina n'ayogera nti Mazima njawula ffeeza eno eri Mukama okuva mu mukono, gwange olw'omwana wange, okukola ekifaananyi ekyole n'ekifaananyi ekisaanuuse: kale kaakano naagizza eri ggwe.\n10 Mikka n'amugamba nti Beera nange, obeere gye ndi kitange era kabona, nange naakuwanga ebi[undu ebya ffeeza kkumi buli mwaka, n'ebyokwambala omuteeko gumu, n'ebyokulya. Awo Omuleevi n'ayingira.\nAbadaanibanyaga ekifaananyi Mikka ekyole\n1 Mu nnaku ezo nga tewali kabaka mu Isiraeri: ne mu nnaku ezo ekika ky'Abadaani beenoonyeza obusika obw'okutuulamu; kubanga okutuusa ku lunaku olwo obusika bwabwe baali aga tebannabuweebwa mu bika bya Isiraeri.\n12 Ne bambuka, ne basiisira mu Kiriyasuyalimu mu Yuda: kyebava bayita ekifo ekyo Makanedani okutuusa leero: laba, kiri nnyuma w'e Kiri yasuyalimu.\n17 N'abasajja abataano abaagenda okuketta ensi ne bambuka ne bayingira omwo, ne batwala ekifaananyi ekyole, n'ekkanzu, ne baterafi, n'ekifaananyi ekisaanuuse: ne ka'oona yali ayimiridde ku mulyango gwa wankaaki wamu n'abasajja bali olukaaga abeesiba ebyokulwanyisa.\n19 Ne bamugamba nti Sirika, engalo zo oziteeke ku kamwa ko ogende naffe, obeere gye tuli kitaffe era kabona: kisinga obulungi ggwe okubeera kabona eri ennyumba y'omuntu omu, oba okuba kabona eri ekika n'ennyumba ya mu Isiraeri?\n23 Ne bakoowoola abaana ba Ddaani. Ne bakyusa amaaso gaabwe ne bagamba Mikka nti Obadde otya okujja n'ekibiina ekyenkanidde\twano?\n26 Abaana ba Ddaani ne beetambulira: awo Mikka bwe yalaba nga bamuyinze amaanyi n'akyuka n'addayo mu nnyumba ye:\nAbadaabi batuuka mu Layisi\n31 Awo ne beesimbira ekifaananyi kya Mikka ekyole kye yakola, ennaku zonna etinyumba ya Katonda ng'ekyali mu Siiro.\n3 Bba nagolokoka n'amugoberera okumubuulira eby'ekisa, okumukomyawo, ng'alina omuddu we, n'endogoyi bbiri: n'amuyingiza mu nnyumba ya kitaawe: awo- kitaawe w'omuwala bwe yamulaba, n'asanyuka okusisinkana naye.\n4 Mukoddomi we, kitaawe w'omuwala, n'amutwisa; n'amalayo naye ennaku ssatu: bwe batyo ne balya ne banywa ne basula eyo.\n5 Awo olwatuuka ku lunaku olw'okuna ne bagolokoka enkya mu makya, naye n'agolokoka okugenda: kitaawe w'omuwala n'agamba mukoddomi we uti Sanyusa omutima gwo n'akamere mulyoke mugende.\n10 Naye omusajja n'atakkiriza kusulayo, naye n'agolokoka n'atambula, n'atuuka emitala We Yebusi ye Yerusaalemi: era ng'alina endogoyi bbiri eziriko amatandiiko; era n'omuzaana we ng'ali naye.\n13 N'agamba omuddu we nti Jjangu tusemberere ekimu ku bibuga: ebyo; era tunaasula mu Gibea oba mu Laama.\n15 Ne bakyamira eyo, okuyingira okusula mu Gibea: n'ayingira n'atuula mu luguudo Iw'ekibuga: kubanga tewaali muntu abayingiza mu nnyumba ye okubasuza.\n16 Awo, laba, omukadde n'ajja ng'ava. mu mirimu gye mu nnimiro akawungeezi; era omusajja oyo yali we nsi ya Efulayimu ey'ensozi, yali atuula mu Gibea: naye abasajja ab'ekifo baali Babenyamini.\n17 N'ayimusa amaaso ge, n'alaba omuyise oli mu luguudo lw'ekibuga; omukadde n'ayogera nti Ogenda we? era ova wa?\n18 N'amugamba nti Tuva mu Besirekemuyuda nga tugenda emitala w'ensi ya Efulayimu ey'ensozi; gye nnava ne ŋŋenda e Besireke muyuda: ne kaakano ŋŋenda mu nnyumba ya Mukama; so tewali muntu annyingiza mu nnyumba ye.\n19 Naye waliwo essubi era n'ebyokulya eby'endogoyi zaffe; era waliwo emmere yange n'omwenge n'eby’omuzaana wo, n'eby'omuvubuka ali awamu n'abaddu bo: tetuliiko kye twetaaga.\n20 Omukadde n'ayogera nti Emirembe gibe gy'oli; naye byonna bye weetaaga bibeere ku nze: kyokka temusula mu\tluguudo.\nEkibi kya Gibea\n22 Awo bwe baali nga beesanyusa emitima, laba, abasajja ab'omu kibuga, abaana be Beriali, ne bazingiza ennyumba enjuyi zonna, nga bakoona ku luggi; ne boogera ne nannyini nnvumba, omukadde oli, aga bagamba nti Fulumya omusajja oyo ayingidde mu nnyumba yo tulyoke tumumanye.\n23 Omusajja, nannyini nnyumba, n'abafiilumira n'abagamba nti Nedda, baganda bange, mbeegayirira, temukola bubi obwenkanidde wano; kubanga omusajja ono ayingidde mu nnyumba yange, temukola kya busirusiru kino.\n24 Laba, muwala wange wuuno, atamanyanga musajja, n'omuzaana we; abo be nnaafulumya kaakano, nammwe mubatoowaze, mubakole aga bwe munaalaba nga kirungi: naye omusajja ono temumukola kya busirusiru kyonna ekiriŋŋanga ekyo:\n27 Awo mukama we n'agolokoka enkya, n'aggulawo enzigi z'ennyumba, n'afuluma okwegendera: era, laba; omukazi omuzaana we yali agudde ku luggi lw'ennyumba, engalo ze nga ziri ku mulyango.\n30 Awo olwatuuka bonna abaalaba ekyo ne boogera nti Ekikolwa ekiriŋŋanga kino tekikolebwanga so tekirabwanga okuva ku lunaku abaana be Isiraeri lwe baayambukirako okuva mu nsi y'e Misiri okutuusa leero: mukirowooze, mukiteese, mwogere:\nIsiraeri erwanagana ne Benyamini\n1 Awo abaana be Isiraeri bonna ne balyoka bafuluma, ekibiina ne kikuŋŋaana ng'omuntu omu, okuva ku Ddaani okutuuka ku Beeruseba, wamu n'ensi y'e Gireyaadi, eri Mukama e Mizupa.\n2 Abakungu b'abantu bonna, ab'ebika byonna ebya Isiraeri, ne beeraga mu kkuŋŋaaniro ly'abantu ba Katonda, abasajja abatambula n'ebigere abaasowolanga ebitala obusiriivu'buna.\n5 Abasajja ab'e Gibea ne bangolokokerako, ne bazingiza ennyuma enjuyi zonna mwe nnali ekiro; nze baali baagala okunzita, n'omuzaana wange baamukwata, era yafa.\n8 Abantu bonna ne bagolokoka ng'omuntu omu nga boogera nu Tewali muntu mu ffe aligenda mu weema ye, so tewali mu ffe alikyama okuyingira mu\tnnyumba\tye.\n10 era tuliggya abasajja kkumi ku buli kyasa okubunya ebika byonna ebya Isiraeri, era kikumi ku buli lukumi, era lukumi ku buli kakumi, okusakira abantu emmere, bwe balituuka e Gibea ekya Benyamini balyoke bakole ng'obusirusiru bwonna bwe buli bwe baakolera mu Isiraeri\n15 Abaana ba Benyamini ne bababala ku iunaku olwo abaava mu bibuga abassajja abaasowolanga ebitala obukumi bubiri mu kakaaga, obutassaako abo abaatuula mu Gibea be baabala abasajja abalonde lusanvu.\n18 Abaana ba Isiraeri ne bagolokoka, ne bayambuka e Beseri, ne babuuza Katonda abalagule; ne bagamba nti Ani alisooka okutwambukira okulwana: n'abaana ba BeaYamim? Mukama n'ayogera nti Yuda ye alisooka.\n20 Abasajja ba Isiraeri ne bafuluma okulwana ne Beayamini; abasajja ba Isiraeri ne basimba ennyiriri okulwanira nabo e Gibea.\n22 Awo abantu, abasajja ba Isiraeri, ne beegumya emyoyo, ne basimba ennyiriri nate mu kifo mwe baali bazisimbidde ku lunakn olw'olubereberye:\n25 Benyamini n'ava mu Gibea ku lunaku olw'okubiri okulwana nabo, ne bamegga waasi ne bazikiriza nate abasajja kakumi mu kanaana ku: Isiraeri; abo bonna baasowolanga ebitala.\n26 Awo abaana ba Isiraeri bonna n'abantu bonna ne baLyoka balinnya ne batuuka e Beseri, ne bakaaba amaziga, ne batuula eyo mu-maaso ga Mukama, ne basiiba ku lunaku olwo okutuusa akawungeezi; ne bawaayo ebiweehwayo ebyokebwa n'ebiweebwayo olw'emirembe mu maaso ga Mukama:\n28 ne Finekaasi mutabani wa Eriyazaali mutabani wa Alooni yayimiriranga mu maaso gaayo mu nnaku ezo) nga boogera nti Naafuluma nate omulundi ogw'okusatu okulwana n'abaana ba Benyamini muganda wange nantiki nalekera awo? Mukama n'ayogera ati Yambuka; kubanga enkya naamugabula mu mukono gwo.\n29 Awo Isiraeri n'assaawo.abateezi okuteega Gibea enjuyi zonna.\n31 Abaana ba Benyamini ne bafuluma okulwana n'abantu, ne basendebwasendebwa okuva ku kibuga; ne batanula okukuba n'okutta ku baatu, ng'olulala, mu nguudo, olumu: lwe lwambuka e Beseri, n'olulala e Gibea, ne mu nnimiro, abasajja ba Isiraeri ng'asatu.\nAbabenyamini baweebwa abakazi\n2 Abantu\tne bajja e Beseri, ne batuula eyo okutuusa akawungeezi mu maaso ga Katonda, ne bayimusa amaloboozi gaabwe, ne bakaaba nayo amaziga.\n3 Ne boogera nti Ai Mukama Katonda wa Isiraeri, kiki ekireese kino mu Isiraeri, leero ekika kimu okubulamu Isiraeri?\n4 Awo olwatuuka enkya abantu ne bagolokoka mu makya, ne bazimba eyo ekyoto, ne bawaayo ebiweebwayo ebyokebwa n'ebiweebwayo olw'eaiirembe.\n8 Ne boogera nti Kika ki ku bika bya Isiraeri ekitayambuka eri Mukama e Mizupa? Era, laba; mu Yabesugireyaadi temwava muntu okugenda mu lusiisira eri ekkuŋŋaaniro.\n9 Kubanga abantu bwe baabalibwa, laba; nga tewaliiwo ku abo abaatuula mu Yabesugireyaadi.\n10 Ekibiina ne kitumayo abasajja kakumi mu enkumi bbiri ku abo abasinga obuzira, ne babalagira nga boogera nti Mugende mutte n'obwogi, bw'ekitala abatuula mu Yabesugireyaadi, wamu n'abakazi n'abaana abato.\n16 Awo abakadde b'ekibiina ne boogera nti Tulirabira tutya abakazi, abo abasigaddewo; kubanga abakazi bazikirizibbwa mu Benyamini?\n19 Ne boogera nti Laba, waliwo embaga ya Mukama buli mwaka- mu Siiro, ekiri ku luuyi olw'obukiika obwa kkono olw'e Beseri, ku luuyi olw'ebuvanjuba olw'oluguudo oluva e Beseri olwambuka e Sekemu; ne ku luuyi olw'obukiika obwa ddyo olw'e Lebona.\n22 Awo olulituuka bakitaabwe oba baganda baabwe bwe balijja okutuwoleza, ne rubagamba nti Mubatuwe lwa kisa: kubanga tetwabanyagira buli muntu mukazi we mu ntalo: so temwababawa; kaakano mwandizzizza omusango.\n23 Awo abaana ba Benyamini ne bakola bwe batyo, ne beenyagira abakazi ku abo abaazina, ng'omuwendo gwabwe bwe gwali; abo be baanyaga: ne baddayo mu busika bwabwe, ne bazimba ebibuga, ne batuula omwo.\n24 Awo abaana ba Isiraeri ne; bavaayo mu biro ebyo, buli muntu eri ekika kye n'eri ennyumba ye, ne bavaayo ne bagenda buli muntu mu busika bwe.


AUDIO! Olina ekimansulo ky'omumwa, aba DP balabudde Minisita Namuganza - Galaxy FM 100.2\nAUDIO! Olina ekimansulo ky’omumwa, aba DP balabudde Minisita Namuganza\nBya Kabula Robert\nBannakibiina kya Democratic Party (DP) benyamivu nnyo olwa Minisita omubeezi ku by’ettaka Persis Namuganza okulumbagana abantu abenjawulo ng’abayisaamu amaaso kuba alabika asussizza w’alina okukoma.\nAba DP nga bakulembeddwamu omuwandiisi wa Pulezidenti ku nsonga z’amawulire Fred Mwesigwa, Minisita Namuganza yayisizaamu nnyo amasso Kyabazinga wa Busoga William Gabula Nadiope IV okuvaayo okulagira abantu mu bitundu bye Bukono, ekitundu Namuganza kyakikirira ng’omubaka wa Palamenti okukuba Kyabazinga singa agenda mu kitundu kyabwe.\nMwesigwa agamba nti wadde Minisita Namuganza ayongedde okulaga nti wa mutwe munene, essaawa yonna okuva kati, Kyabazinga agenda kukyalako mu bitundu bye Bukono era besuunze Minisita Namuganza okunga abantu be okugyayo amayinja, emiggo n’ebijambiya okumukuba.\nMmwesigwa bw’abadde ayogerako eri bannamawulire ku woofisi za DP mu Kampala ku City House agambye nti Minisita Namuganza ayongedde okuyisaamu abantu abenjawulo olugaayu omuli minisita w’ebyassaayansi ne tekinologiya Aidah Nantaba, minisita w’ebyattaka Betty Amongi, ennaku zino ali ku sipiika wa Palamenti Rebecca Alitwala Kadaga, ekiraga nti Namuganza alina ekimansulo ky’omumwa.\nAba DP bagamba Pulezidenti w’eggwanga lino Yoweri Kaguta Museveni yasobola okuyamba okuwa Namuganza obwa minisita kuba yaggwa ebigezo era abakulu mu kibiina kya National Resistance Movement (NRM) nga bakulembeddwamu ssentebbe w’ekibiina Museveni balina okuvaayo okubulirira Namuganza okweddako kuba empisa ze embi zikyuma.\nMungeri bawanjagidde Pulezidenti Museveni okunoonyereza nnyo ku bantu bonna bagenda okuwa obwa minisita okusobola okuggyamu abalina empisa ensiwuufu.\nFred Mwesigwa agamba ku lwa DP alabudde Minisita Namuganza okwesonyiwa ensonga za Busonga kuba mu kiseera kino ayongedde okuswaza buli muntu yenna ava mu kitundu ekyo omuli okutyoboola ekitiibwa kya Kyabazinga era singa takikomya, ayolekedde okufa ng’embwa.\nObutakkaanya bwa Namuganza ne Kadaga bwatandika oluvannyuma lwa Kadaga okukuliramu omukolo gw’okutuuza Omulangira w’e Bukono nga February 26, 2018 ekintu Namuganza ky’awakanya mu kitundu kyabwe.\nEmbeera eno yawalirizza abayizi Abasoga abeegattira mu kibiina kya Basoga Nseete abasomera mu ttendekero lya Uganda Institute of Information and Communication Technology e Nakawa okusaba minisita w’ebyettaka Persis Namuganza aveeyo yeetondere Kyabazinga, Sipiika Rebecca Kadaga n’Obusoga bwonna kuba kiyinza okutabangula abantu bonna mu bitundu bya Busoga.\nKatuukiro wa Busoga, Dr. Joseph Muvawala agamba nti naye si mumativu ku nneeyisa ya Namuganza era yasazeewo okuyita olukiiko lwa Busoga basalire wamu amagezi.\nMungeri yasabye emikutu gy’abaawulire gyonna mu Busoga obutaddamu kuwa mwagaanya muntu yenna avumirira Kyabazinga Gabula kuba aliwo mu butuufu.\nMy girlfriend gets upset when i play video games, she wants to break-up with me


Bukedde Online - Byakoma wa?Abakuba abantu amasasi emmundu baziggya wa!\nByakoma wa?Abakuba abantu amasasi emmundu baziggya wa!\nAbadde yeefudde mmo mu kubba nnamba ku mmotoka...\nAbaagenda mu byalo okulya Ssekukkulu bibasobedde!...\nAdded 3rd January 2018\nOmukono gwa Ssengonzi, gwe baakuba amasasi.\nEMMANUEL Kasozi atambula olubuto alusabise! Amasasi ge baamukuba ku Ssekukkulu ya 2015 gaamulekera ebisago ebyagootaanya obulamu bwe. Nga tannasimbula waka, asooka kwezingirira ppamba ku lubuto ne yeesiba n’anywera. “Bwe simala kwesiba bwentyo, gye ndanga nnyinza obutatuuka, ne nsibira mu ddwaaliro.” Kasozi abeera e Lweza mu Zooni B ku luguudo lw’e Ntebe bw’akkaatiriza. Newankubadde amasasi ge baamukuba emyaka ebiri egiyise baagamulongoosaamu, naye gaaleka gamuyuzizza olubuto.\nOkuva lwe yakubwa amasasi, embeera yamuddugaalirira anti n’abaana tebakyasoma kuba ezandibaweeredde ate z’akozeesa okwejjanjaba. Poloti, pikipiki ne bizinensi ezaali zivaamu ensimbi zonna zaatundibwa okusasula ebisale by’eddwaaliro ebyali bikunukkiriza obukadde 17, bwatyo Kasozi n’asigala ng’abaavu nabo bamuyita mwavu mpongabyoya!\nABANKUBA AMASASI BAALI MU BYAMBALO BY’AMAGYE Kasozi olwamubuuzizza ebyamutuukako, yasoose kubulira mu birowoozo. Oluvannyuma yabbuludde amaaso nga bw’anyeenya omutwe, neyeekuhhaanya n’atandika okuttottola ebyaliwo nga December 25, 2015 bw’ati: Mukazi wange yansaba Ssekukkulu y’omwaka ogwo mukkirize agiriire mu kyalo n’abaana era saakirabamu buzibu ne mukkiriza n’agenda. Awaka nasigalawo nzekka era olunaku lwali lutambudde bulungi okutuusa ku ssaawa 3:00 ez’ekiro ebintu lwe byatabuka.\nEngeri gye nnali nsigadde nzekka awaka, nnasalawo ne ku lunaku olwo nkole kuba mu nnaku enkulu omulimu gwaffe ogwa bodaboda gubeera gufuna! Nnali ntuuse essaawa ezinnyuka, ne wabaawo kasitoma wange ow’olulango eyankubira essimu ng’ayagala mutwaleko. Nga nnaakatuukawo, nali nsimba pikipiki amasasi gaatandika okuvugira okumpi ne we nnali ngisimba. Abaali bagakuba baali bagoolekeza edduuka lya ‘Mobile Money’ erya Charles era lyamukwata ne limuyuza omukono.\nWakati mu masasi okuvuga, nagezaako okudduka, kyokka saamanya nti waaliwo omusajja eyali mu mbiriizi era oyo ye yankuba amasasi. Amasasi abiri gaakwata mu lubuto ate eryokusatu ne linkuba ekigere. Abasajja bonna abaatukuba amasasi baali mu byambalo by’amagye. Bwe nnalaba okufa kutuuse, nnasalawo okwekulula era bwe nnatuuka mu mmita nga 20 ne nziramu okudduka.\nNakizuula ng’ebyenda byali bivuddeyo kye nnakola kwe kubikwata mu ngalo nga nkozesa emikono ebiri ne nnyongera okudduka. Wabula amaanyi ganzigwamu ne ngwa nga bwe mpita abantu banziruukirire.\nAbaakuhhaana banteeka ku pikipiki ne banzirusa mu ddwaaliro, tuba twakavugako katono, pikipiki yankuba mu mwala era nneekulula bwekuluzi okugubuukamu. Nneewalula bwewaluzi okwetuusa ku kalwaliro akaali kaliraanyewo, okuddamu okutegeera ebiri ku nsi nga ndi mu ddwaaliro e Nsambya gye nnamala emyezi ebiri ku bujjanjabi.\nOmwogezi wa UPDF mu ggwanga Brig. Richard Karemire yagambye nti, emirundi mingi abazigu bafuna ebyambalo ebifaanana eby’ekijaasi okutiisatiisa be baagala okubba n’okubuzaabuza ab’ebyokwerinda naye nga si bajaasi.\nABAAKUBA KASOZI AMASASI BAABULIRA WA?\nWadde ekimu ku bisawo ebyalimu amasimu, abazigu kye baali banyaze mu dduuka lya ‘Mobile Money’ kyazuulwa, wabula abazigu tebaakwatibwa. Kigambibwa nti baakisuula mu kkubo nga badduka. Baali mu mmotoka ey’ekika kya Mark II era mu kudduka baayita mu kkubo ery’ettaka erisomoka okugwa e Kigo.\nPoliisi y’e Kajjansi yagenda okutuuka, nga baabuzeewo dda. Kasozi agamba nti, poliisi teyabayamba kuba nti yamala kuva mu ddwaaliro n’alyoka agenda ku poliisi okukola siteetimenti.\nWadde poliisi egamba nti, baagenda mu ddwaaliro okuggya ku Kasozi siteetimenti wabula ne basanga nga tannadda ngulu, kyokka abantu ba Kasozi, balumiriza nti teri wa poliisi yenna yatuukako mu ddwaaliro. Kasozi agamba nti ne lipoota ya poliisi gye yali yeetaaga agitwale mu bbanka okumatiza yinsuwa esasule ebbanja lye yali yeewozeeyo nga tannafuna buzibu, nayo abapoliisi baagimumma era n’amaliriza nga n’ebbanja lya bbanka alisasulidde mu bulwadde! Ekisinga okumuluma kwe kuba nga mu myaka ebiri, talabangayo kabonero konna kamuzzaamu ssuubi nti abaamukuba amasasi baalondoolwa oba bayinza okukwatibwa.\nEmbeera enzibu yonna mw’ayita eyatuusizza n’abaana obutagenda mu ssomero omwaka gwonna, agiteeka ku basajja abaamukuba amasasi ne bakosa obulamu bwe n’enfuna. Yali alagiddwa okuddayo mu ddwaaliro e Nsambya okuddamu okulongoosebwa omulundi ogwokubiri wabula ensimbi ezikunukkiriza mu bukadde butaano bwe zaamulema okufuna n’ataddayo.\nKati ali mu kuzisonda kyokka yeetaaga okuyambibwa kuba takyalina nnyingiza etegeerekeka, n’ebyetaago by’awaka byonna bitunuulidde ye. Kasozi yaddamu okuvuga bodaboda okunoonya ez’obujjanjabi wabula asooka kwesabika lubuto okwewala okusajjula embeera.\nYeewuunya abantu abaamukuba amasasi gye baggya emmundu ze baakozesa ate ne wabulawo alondoola okuzikwata zireme kutuusa bulabe ku bantu balala.\nMugerwa baamukuba amasasi n’afa.\nSSENGONZI BAAMUKUBA MUKONO\nKasozi tali yekka mu banyiga ebiwundu by’amasasi. Shemmy Ssengonzi ow’e Kyamula –Ttakajjunge ku ludda e Salaama naye baamukuba amasasi nga September 2, 2016, omukono gwa ddyo ne bagusesebbula. Ssengonzi yali adduukiridde “Landiroodi” we Vianne Mugerwa 40, abazigu gwe baali balumbye ekiro ekyo ku dipo ye eya bbiya ku lw’e Salaama.\nMugerwa yafa baakamutuusa mu ddwaaliro e Mulago kyokka Ssengonzi n’asimattuka. Agamba nti yeetegereza omu ku basajja eyamukuba amasasi era bwe yamala okusiibulwa mu ddwaaliro n’addamu n’amusisinkana mu kkubo. Oluvannyuma yakizuula nti omusajja ono ye Wizagye akola nga “Crime Preventer” ku poliisi y’e Nsambu mu Makindye.\nSsengonzi agamba nti, azuuzumbye n’omusango guno era yatuuka n’okutwala okwemulugunya ku ofiisi ezikwasisa abapoliisi empisa nga yeemulugunya ku baserikale abamu ku poliisi y’e Katwe abaali bakutte obubi omusango guno. Nti wadde yassaayo okwemulugunya okwo, era teyayambibwa kuba omusajja bwe yakwatibwa yamala akaseera katono n’ayimbulwa.\nSsengonzi agamba nti eky’omusajja ono okubeera “Crime Preventer” akola ne poliisi kye kimu ku bimuwadde enkizo obutavunaanibwa.\nPOLIISI ENNYONNYODDE Omwogezi w’ekitongole ekinoonyereza ku buzzi bw’emisango Vincent Ssekate yannyonnyodde nti, emisango gy’okukozesa emmundu tegitera kubeera myangu kunoonyerezaako kuba abagyenyigiramu basooka kwetegeka nnyo. Olumu abakubye abantu amasasi badduka ne batalekaawo bujulizi buyinza kutandikirwako ne kikaluba okuzuula emmundu gye baba baziggye.\nWabula enfunda ezimu bagoba obuufu ne batuuka ku bazigu ne babakwata. Yagambye nti olumu wabeerawo alumiriza nga bwe kiri ku musango gwa Ssengonzi, nti kyokka nga tewali bujulizi bulala bujjuliriza kulumiriza okwo era okuggusa omusango ogwo kukaluba okutuusa ng’obujulizi obwo butuukiddwaako. Wizagye gwe balumiriza naye abyesammula era yategeezezza Bukedde nti, yasanga Ssengonzi mu kkubo n’amusaasira olw’obuzibu bwe yali afunye era n’amusuubiza okumuyambako mu kugoberera omusango, kyokka yagenda okuwulira nga Ssengonzi amwezinzeeko nti ye yabakuba amasasi!\nEYALI ABBISA EMMUNDU AYOGEDDE GYE ZIVA Paddy Sserunjogi amanyiddwa nga Sobi yagambye nti nga tannaba ‘kulokoka’ kuva mu bya bubbi omwaka oguwedde, emmundu baazifunanga mu ngeri nnyingi kyokka esinga okwanguwa y’ey’okuzipangisa okuva ku bakuumaddembe!\nSobi yagambye nti, bwe yava mu by’obubbi, yakizuula ng’omuze gw’abaserikale abakolagana n’ababbi ne babapangisa emmundu gukyagenda mu maaso era abamu n’abaloopa mu bakama baabwe. “Omuserikale wa poliisi omu twamulinnya akagere ne tumukwatira e Njeru gye yali apangisizza emmundu ne tumukwata n’ababbi be yali agipangisizza. Wabula ekyammalamu amaanyi ate kwe kuyimbulwa kw’omuserikale oyo mu ngeri etetegeerekeka!” Sobi bwe yalambuludde.\nWaliwo lwe baamukwata (Sobi) era n’alumiriza omu ku boofiisa ba poliisi ali ku ddaala lya AIGP nti akolagana n’ababbi, wabula ofiisa oyo yabyegaana era n’asigala ku mirimu gye. Sobi agamba nti, okukwata abamu ku baserikale mu poliisi abagambibwa okukolagana n’ababbi ky’ekiyinza okukendeeza ku ngeri emmundu gye zikozesebwa obubi. Yagambye nti abamu bakozesa ofiisi zaabwe ne bagabira abantu emmundu ezitaliiko layisinsi.\nEmmundu endala yagambye nti baziggya mu babbi bennyini ababeera bakwatiddwa wabula ne bazisirikira era bwe babasiba ne bakola ddiiru ne basibe bannaabwe ababeera baayimbulwa ne babalagirira emmundu we baba bazikukulidde era nga waliwo omutemwa gwe balina okusasula eri nnannyini mmundu (omubbi) era ssente ezo bazisasula buli mwaka! Kyokka waliwo n’abasasula ssente omulundi gumu, olwo emmundu n’efuuka yaabwe ne batandika okugibbisa n’okugittisa abantu.\nSobi yagambye nti, mu ‘misoni’ zonna ze yakolanga ne banne baasookanga kufuna banene mu poliisi abanaabayambangako okuyimbulwa era abazigu kumpi bonna abakozesa emmundu balina abanene abafuba okulaba nti ‘ababbi’ tebakwatibwa! Ate ne bwe baba bakwatiddwa, bayimbulwa mangu nga tebannaboogeza bingi kutuuka ku banene be bakolagana nabo.\nYagasseeko nti n’okubalondoola kyabeeranga kizibu kuba baafunanga “Magaziini” z’amasasi ezaabwe ne bapangisa emmundu ku muserikale ne bagissaako “magaziini” etamanyiddwa mu biwandiiko bya poliisi.\nBwe baakolanga ekyo, bambega nga ne bwe bazuula ebisosonkole by’amasasi ebiba bisigaddewo, tebasobola kubyesigamako kutuuka ku mmundu yakozeseddwa. Ssekate yagambye nti, wadde mu bitongole ebikuumaddembe mulimu abaserikale abava ku mulamwa ne beekobaana n’ababbi, kyokka abo batono nnyo era bafubye okubalwanyisa. Yagasseeko nti bakizudde ng’emmundu nyingi ezikozesebwa mu buzigu ezisinga baziggya mu mawanga agaliraanye Uganda naddala agalimu obutabanguko nga South Sudan, Somalia ne D.R. Congo.\nDavid Fred Egesa eyakolerako mu kitongole kya poliisi ekikessi kyokka nga kati yeekozesa yekka mu kkampuni ya Missing Link, yagambye nti, obuzibu bwonna bwatandikira ku kuggyawo kitongole kya Special Branch ekyabeganga abaserikale ba poliisi n’engeri gye bakozesa emmundu eziba zibaweereddwa.\nSsekate agamba nti, bwe baggyawo ekitongole ekyo bassaawo Crime Intelligence ekola emirimu egyali gikolwa Special Branch era n’agumya abantu nti aba poliisi n’emmundu ezibakwasibwa birondoolwa era bafuba okulaba ng’abazikozesa obubi bavunaanibwa.\nEgesa agamba nti n’emmundu ezikozesebwa ab’ebitongole by’obwannannyini ebikuuma abantu (Security companies) nabyo byetaaga okulondoolwa kuba ababikolamu bangi basasulwa bubi ate ne baweebwa ekissi olumu kye bakozesa okunyaga n’okutta abantu. Obungi bw’emmundu eziri mu ggwanga butankanibwa, kyokka mu 2016, eyali omwogezi wa poliisi mu ggwanga Andrew Felix Kaweesi (yattibwa n’emmundu mu March 2017) yagamba nti, emmundu ezaagabwako layisinsi nga ziri mu mikono gy’abantu ssekinnoomu ziri 19,000. Egesa agamba nti, emmundu ezaagabwako layisinsi tezitera kutuusa bulabe ku bantu kuba abazirina bakimanyi nti zirondoolwa, kyokka ezisinga okuba ez’obulabe zeezo ezitalina bizoogerako.\nETTEEKA LY’EMMUNDU LIRI LUDDA WA NG’ABANTU BATTIBWA?\nMu 2003 Minisitule y’ensonga z’omunda yassaawo ekitongole ekikola ku by’emmundu entonotono ekyatuumwa Uganda National Focal Point on Small Arms and Light Weapons. Ekitongole kino mu 2012 kyafulumya ekiwandiiko omuli Enkola empya (Policy) gye baagala egobererwe mu kukyusa etteeka 299 erifuga emmundu eryakolebwa mu 1970 nga bagamba nti, etteeka eryo lyali lyetaaga okulongoosebwa okutuukana n’embeera eziriwo wabula etteeka ekkadde lye likyakozesebwa.\nEbimu ku bye baanokolayo ebyetaaga okukyusibwa by’ebibonerezo ebinafu ennyo ebirimu. Mu katundu 12 ak’etteeka erifuga emmundu, omuntu apangisa, okutunda oba okukola ddiiru y’emmundu, etteeka liragira asibwe ebbanga eritasukka myaka etaano oba okusasula engassi ya 20,000/- oba byombi.\nEgesa agamba nti, kino ky’ekivuddeko embeera ey’okuvunaanira abantu abasangiddwa n’emmundu mu kkooti y’amagye awali ebibonerezo ebikakali kuba abazigu abakwatibwa nga bakozesa emmundu, ebibonerezo byabwe bwe biggwaako nga bakomawo nga batandikira we baakoma!\nOmuduumizi wa poliisi mu ggwanga Gen. Kale Kayihura yagambye nti bagenda kussa amaanyi ku kulwanyisa emmundu ezitali mu mateeka kyokka n’aggumiza nti n’amateeka agafuga emmundu geetaaga okutunulwamu kiyambe okukangavvula obulungi, be babeera bakwatidde mu buzigu bw’emmundu.\nBrig. Richard Karemire,\nBabakutte lwa kutta baserikale n’okunyaga ssente


Ku nsomesa y’ekikaluviini n’ekyaminiyani- nsomesa kki entuufu?\nEkikaluviini n’ekyaminiyani nsomesa ekwata ku Katonda egezaako okunyonyola enkolagana wakati w’obuyinza bwakatonda n’obuvunanyizibwa bw’omuntu mu nsonga z’obulokozi. Ensomesa y’ekikaluviini etandikibwa John Calvin (Yokaana Kaluviini). Omusajja omufalansa aliwo wakati w’omwaka 1560-1609.\nEnsonga zombi zisobola okuwumbibwawumbibwa mu butundu butano. Kaluviini agamba nti omuntu yayononeka nnyo era talina kyasobola kukola kulokolebwa. Ate Aminiyaasi agamba omuntu alina ekitundu kyakola kukulokolebwa kwe. Ensomesa ya Kaluviini egamba nti omuntu mwononefu nnyo okubako kyakola kukulokolebwa kwe egamba nti nti omuntu buli kintu kyonna ku muntu kyayononebwa ekibi; era yensonga lwaki omuntu tasobola kuja eri Katonda ku lwabwe. Ensomesa ya Aminiyaasi egamba nti buli kamu ku muntu kayononebwa olw’ekibi, wabula ssi kutuuka ku kigera eky’omuntu eky’omuntu okuba nga tasobola kuteeka kukkiriza kwe mu Katonda ku lulwe. Ensomesa y’Amaniyani eyasooka ewakanya ensomesa egamba nti omuntu alina kyasobola kululwe okulokolebwa era ewagira ensomesa efanaanako ku ya Kaluviini. (newankubadde ekigera ky’okwononebwa “kw’omuntu olw’ekibi” nekyekutegeeza kikyakubaganyizibwako ebirowoozo mu abo abakkiririza mu nsomesa y’Aminiyaasi). Okutwaliza awamu, ab’AbAminiyaasi bakkiriza nti waliwo ekitundu ekyamassekati wakati w’ensomesa ya Kaluviini ne Aminiyaasi. Mu buufu buno, omwononyi aba awalulibwa okusembera Kristo ng’asobozesebwa ekisa ekiwalula omwonoonyi ekiri mu buli muntu yenna alina omubiri, era omwononyi ono asobola obusobozi okulondawo obulokozi.\nEnsomesa ya Kaluviini era erinamu enzikiriza egamba nti Katonda okulonda abanalokolebwa tekuliko kakwakkulizo konna, wabula eya Aminiyaasi esomesa nti waliwo akakwakkulizo nga Katonda alonda abalirokolebwa. Ensonga ekkiriza nti waliwo obukwakulizo ku kulonda etegeeza nti Katonda alonda abantu okulokolebwa nga asinzidde ku kwagala kwe kwokka, wabula ssi ku kintu kyonna ekirabika nga ekisaana ku muntu. Okulonda okusinzira ku bukwakkulizo egamba nti Katonda alonda abo abalokolebwa ng’asinziira ku kumanya kwe okwabo abakkiriza Kristo okulokolebwa, kwegamba nti asinziira ku kakwakkulizo nti omuntu alina okulonda Katonda.\nEnsomesa ya Kaluviini eraba okufa kwa Yesu ku musalaba olw’ekibi tekwali kwa buli muntu. Kitegeeza kwali kwabo bokka abalonde. Aminiyaasi asomesa nti okufa kwa Yesu kwali kwabuli muntu. Wabula okufa kwe kutandika okuyamba singa omuntu ateeka okukkiriza kwe mu yye(Yesu). Eno y’ensonga ekyasinze okuwakanyizibwako mu nsonga ettano.\nEnsomesa ya Kaluviini era egamba nti Ekisa kya Katonda tekisobola kuganiibwa, wabula Aminiyaasi egamba nti omuntu asobola okugaana ekisa kya Katonda. Ensomesa y’ekisa ekitaganika egamba nti Katonda bwayita omuntu okulokoka, omuntu oyo tasobola kugaana kugya eri obulokozi. Ensomesa y’ekisa ekiganibwa esomesa nti Katonda ayita abantu bonna okulokoka, wabula abantu bagaana okuyita kwa Katonda.\nKaluviini asomesa nti Katonda akuuma omuntu alokose era omuntu oyo tasobola kufiirwa bulokozi. Kino kitegeeza nti omuntu alondeddwa Katonda tasobola kwegaana Kristu oba okumuvirako ddala. Aminiyaasi ate ye nasomesa nti okusigala nga oli mulokole kuliko aakwakkulizo. Kino kitegeeza nti omukkiriza mu Kristu asobola okusinziira ku kwagala kwe okuva ku Kristo era asobola okufiirwa obulokozi. Wabula abakkiriza mu nsomesa y ‘Aminiyaasi leero tebakkiriza mu nsomesa eyo wabula bakkiriza nti omuntu alokose asigala mulokole emirembe gyonna.\nKakano ketumaze okulaba enjawulo eri wakati w’ensomesa y’Aminiyaasi ne Kaluviini, ku nsomesa zombi, eruwa entuufu? Kwewunyisa nnyo okutegeera nti mu mubiri gwa Kristo waliwo okutabika kungi okwensomesa ya Kaluviini ne Aminiyaasi. Waliwo Abakkiriza bangi besanga baggatise ensomesa zombi. Enkyenkomerero, tulaba nga ensomesa zombi zigezaako okunyonyola ebitanyonyolekka. Bantu mu buntu bwabwe tebasobola kutegeera nsonga eno kugyivunuuka. Kituufu Katonda alina obuyinza era amanyi buli kimu. Kiyuufu abantu bayitibwa okukola okusalawo okuteeka okukkiriza kwabwe mu Kristo okulokolebwa. Amazima gano gombi galabika nga agakontana mu maaso g’abantu, wabula mu bwongo bwa Katonda gakola amakulu mangi.


Bukedde Online - Maj. Kakooza Mutale asuze ku ntaana ng'akungubagira Kasirye Ggwanga\nEnkalu ebadde mu kuziika Gen. Kasirye Ggwa...\nMAJ Roland Kakooza Mutale n’ekibinja ky'abajaasi be Basuze ku malaalo ga Kasirye Ggwanga nga bamukungubagira nebamutendereza okubeera omuzira. Maj Kakooza Mutale yatuuse ewa Kasirye Ggwanga e Nkene mu ggombolola y'e Maanyi mu Mityana ng'ali mu mmotoka ye entono ne kabangali eya kyenvu kweyabadde atisse enku z'okukuma ekyoto ku ntaana ya Kasirye okumukungubagira.\nMAJ Roland Kakooza Mutale n'ekibinja ky'abajaasi be Basuze ku malaalo ga Kasirye Ggwanga nga bamukungubagira nebamutendereza okubeera omuzira. Maj Kakooza Mutale yatuuse ewa Kasirye Ggwanga e Nkene mu ggombolola y'e Maanyi mu Mityana ng'ali mu mmotoka ye entono ne kabangali eya kyenvu kweyabadde atisse enku z'okukuma ekyoto ku ntaana ya Kasirye okumukungubagira.\nYasanzeyo muto wa Kasirye, Paul Kabenge eyamwanirizza nabooluganda lwa Kasirye abalala n'abakozi mu ffaamu n'abeeyanjulira, era n'abawa ensonga 2 ezamugaana okuziika munywanyi we Kasirye.\nMutale yategezezza nti emu ku nsonga eyamugaana okuziika, yanyiigira munywanyiwe Kasirye okumulekawo n'asuula engabo nga bali mu lutalo wakati olwa Covid 19 lwe baali bateesezza okulwana okutuusa nga baluwangudde.\nEnsonga eyookubiri yagambye nti yakitegeera nti abaali bazze okuziika Kasirye okuli n'abakungu abamaanyi baali tebamanyi Kasirye nga bwe baali beemanyi ng'ate tebayinza kumuwa mukisa kumwogerako by'ayagala kwogera kwe kusalawo ajje yekka akungubagire muzira munne.\nMutale yakulembeddemu abajaasibe ne muwalawe Jackline Nalugo ne bateeka bbendera y'eggwanga nga akabonero akalaga nti Kasirye yalwanirira eggwanga lye natuuka nokusibwa eTanzania.\nOluvanyuma akumye ekyoto okumpi ne ntaana ya Ggwanga wasuze nga akungubaga nabajaasi, natuula naboluganda abakulembeddwamu Kabenge amulajaanidde ku nsonga z'abakayanira ettaka Kasirye we yaziikiddwa era n'abasuubiza okutuula mu nsonga ezo okulaba ng'ataasa eyabadde munywanyi we obutaziikuulwa.\nMUTALE n'ekibinja kya bajaasi be Basuze ku malaalo ga Kasirye Ggwanga\nnga bamukungubagira nebamutendereza okubeera omuzira.\nMaj Kakooza Mutale yatuuse ewa Kasirye Ggwanga eNkene mu gombolola ye\nMaanyi mu Mityana ngali mu motokaye entono ne kabangali eya kyenvu\nkweyabadde attisse enku zokukuma ekyoto ku ntaana ya Kasirye\nYasanzeyo muto wa Kasirye, Paul Kabenge eyamwanirizza naboluganda lwa\nKasirye abalala nabakozi mu faamu nabeyanjulira, era nabawa ensonga\nezamugaana okuziika munywanyi we Kasirye bbiri.\nMutale yategezezza nti emu ku nsonga eyamugaana okuziika,yanyiigira\nmunywanyiwe Kasirye okumulekawo nasuula engabo nga bali mu lutalo\nwakati olwa Covid 19 lwebaali bateesezza okulwana okutuusa nga\nEnsonga eyokubiri nakitegeera nti abaali bazze okuziika Kasirye okuli\nnabakungu abamaanyi baali tebamanyi Kasirye nga nze bwetwali twemanyi\nngate tebayinza kumpa mukisa kumwogerako byenjagala kwogera nensilawo\nnze njijje nzekka mukungubagire muzira munnange bwatyo Mutale\nbweyategezezza abaluganda lwa Kasirye.\nMutale akulembeddemu abajaasibe ne Muwalawe Jackline Nalugo nebateeka\nbbendera ye ggwanga nga akabonero akalaga nti Kasirye yalwanirira\neggwanga lye natuuka nokusibwa eTanzania.\nOluvanyuma akumye ekyoto okumpi ne ntaana ya Ggwanga wasuze nga\nakungubaga nabajaasi, natuula naboluganda abakulembeddwamu Kabenge\namulajaanidde ku nsonga zabakayanira ettaka Kasirye weyazikiddwa era\nnabasuubiza okutuula mu nsonga ezo okulaba nga ataasa eyabadde\nmunywanyi we okuzikuulwa.\nMaj Kakooza Mutale\nNnyazaala abbye ente yeegule ewa mukodomi we\nOmuyimbi Dizzy Nuts aziikiddwa e Jandira - Mpigi\nEby'okuggulawo amaduuka mukatale k'ewa Kisekka bijulidde kabineti


Okuggulawo amakubo amaggya kugenda kuyamba abantu baffe mu kibuga Mukono, Meeya Kagimu - Watchdog Uganda\nABAKULEMBEZE be Kibuga kye Mukono batandise kawefube agendereddwamu okuggulawo amakubo amaggya ne kigendererwa ekyokuyamba abatuuze b’omubyalo okutambuza eby’amazuzi byabwe nga babitwala mu butale bwomubibuga.\nEbimu ku byalo ebigenda okuganyulwa mu ntekateeka eno mulimu ekye Ngandu, Katikkolo ne Lweza byonna ebisangibwa mu Division ye Mukono nga eno buli kyalo bagenda kukikolera kilo miita 5 munda okuzituusa ku makubo amanene okusobozesa abatuuze naddala abalimi okutambuza ebyamaguzi byabwe.\nMeeya we kibuga kye Mukono George Fred Kagimu yagambye nti babadde bafuna okwemulugunya okuva mu batuuze abenjawulo naddala abasuubuzi b’ebilime saako n’amanda nti amakuba agayingira mu byalo gasusse okubatawaanya olw’obufunda nga kwotadde n’obuseerezi nga enkuba etonnye.\n[media-credit name=”KIZITO MOSES BUULE” align=”none” width=”850″] [/media-credit] Kagimu mu suuti bwe yabadde asisinkanye abatuuze b’eBukerere wakati mu kulambula ebyalo kwaliko\n“Kati mmaze okufuna amafuta gonna ate ekirungi n’ebyuma ebilima enguudo bilamu kati ngenda kukwata ttiimu yange eya ba yinginiya tulumbe mu byalo tulimire abantu baffe enguudo zonna embi saako n’okuggulawo zonna ez’etaagisa.” Kagimu bwe yagambye ku lw’okutaano.\nBbo ba Ssentebe ab’enjawulo mu byalo mu Division ye Goma baamutegezezza nti nabo enguudo zibafuukidde ekizibu mu bitundu byabwe okuli oluva e Bukerere okudda ku kyalo Nnyanja lwe baagambye nti lwa Munisipaari nga kyetagisa okulukolako okusobozesa abatuuze abalukozesa okulweyagaliramu.\nMu kwanukula Kagimu yeeyamye okulukwatako amangu ddala, nabategeeza nti bwe bamaliriza mu Division ye Mukono obwanga bakubwolekeza Goma.


Bukedde Online - Bakansala b'e Mityana bataamye olw'ekyapa ky'ettaka ly'embuga y'e Singo ekyakyusibwa\nAbawala mukomye okweweebuula\nENSONGA z’ekyapa ky’ettaka okuli embuga y’essaza ly’e Singo zirinnye enkandaggo bakansala ku disitulikiti ne bawera obutaddamu kulinnya mu nkiiko za ‘kkanso’, singa ekyapa kino ekyakyusibwa ne kiteekebwa mu mannya ga disitulikiti y’e Mityana tekizzibwa Mmengo.\nKansala akiikirira eggombolola y’e Kalangaalo ku disitulikiti, Ronald Keeya era nga y’akulembeddemu kaweefube ono agamba nti, obukulembeze bwa disitulikiti obwali mu buyinza mu kiseera wakati wa 2006 ne 2011, bwakyusa ekyapa ky’ettaka eriweko yiika 52 erimanyiddwa nti lya Kabaka nga kwe kuli n’embuga y’essaza ne baliteeka mu mannya ga disitulikiti n’ekigendererwa ky’okulibba.\nKeeya agamba nti wakati mu kuwakanyizibwa okuva mu bantu abeenjawulo, abakulembeze ba disitulikiti beesitula ne bagenda e Mmengo ne basisinkana Katikkiro Muliika ne bamukakasa bwe bagenda okukyusa ettaka lino balizzeeyo e Mmengo. Kyokka baatuuka kuva mu buyinza nga tebalizzizzaayo.\nAgamba nti gye buvuddeko yawandiikira ofiisi ya sipiika ebbaluwa ng’ayagala bamunnyonnyole awakuumirwa ekyapa kino n’ensonga ezikyabagaanyi okukizza e Mmengo era ng’ayagala ensonga eno eteekebwe ku lukalala lw’ebintu by’okuteesaako mu kanso eyatuula mu June.\nAnnyonnyola nti kyamwewuunyisa okutuuka ku lunaku lwa kkanso ng’ensonga eno teri ku lukalala ku nsonga ezaali zirina okuteesebwako ne bamutegeeza nga bwe kyali kijja okuteesebwako mu kkanso eneetuula mu August. Agamba nti mu kkanso eddako ensonga eno, bw’eteebeere ku bye bagenda okuteesaako, nga ba kansala, tebajja kugirinnyamu.\nKansala ku Town Council, Fred Wotonnava yagasseeko nti, “singa tunaatuula ne watabeerawo kunnyonnyolwa kulung’amu, tujja kufuluma mu kkanso, kuba bwe twali tulondebwa twamatiza abalonzi okulwanirira ensonga za Buganda.”\nEkyapa ky’ettaka lino kwe kuli embuga y’essaza ly’e Singo awali ennyumba Matutuma era kwe kuli n’ekisaawe ky’essaza ekyakazimbibwa nga kuliko n’abatuuze abawera abagambibwa okulyesenzaako ne bazimbako amayumba.\nEnsonda ku disitulikiti e Mityana zaategeezezza ng’ekyapa kino bwe kiri ku disitulikiti e Mityana era nga kituufu kyakyusibwa ne kiteekebwa mu mannya ga disitulikiti, oluvannyuma lw’okusaba ekitongole kya Uganda Land Commission ekyali kiriddukanya, nga baagala okuzimbako ekitebe kya disitulikiti.\nKyokka oluvannyuma disitulikiti ensonga eno yagiggyamu enta n’egula ettaka eddala, ku kyalo Kkunywa gy’ezimba ekitebe kyayo.\nSsentebe wa disitulikiti, Deborah Kyazike Kinobe yategeezezza nti bagenda kutangaaza ku nsonga eno mu bwangu ddala.\nUganda Land Commision ennyonnyodde\nSsentebe w’akakiiko k’ebyettaka, Jehoash Mayanja Nkangi agamba nti ettaka lino lye limu ku eryo Buganda ly’ekyabanja Gavumenti ya wakati, nga kwe kuli embuga z’amasaza. Ekitongole kirina obuvunaanyizibwa okulikuuma, kyokka nga terikuumibwa.\nNkangi agamba nti ekya disitulikiti ye Mityana okukyusa ekyapa kino abadde takimanyiiko, era ng’agenda kwongera okukinoonyerezaako. Kyokka bwe baba nga baalikyusa ne balifuula Free Hold, disitulikiti terina buyinza buzzaayo ttaka lino Mmengo.\nEttaka lino lisobola okuddayo, singa wabeerawo okuteeseganya wakati wa Mmengo ne gavumenti, olwo ekitongole ne kiteeka mu nkola ebibeera bikiragiddwa. Yawadde Mmengo amagezi okukozesa ennyo omumyuka w’omukulembeze w’eggwanga, Edward Kiwanuka Sekandi, kuba pulezidenti yamukwasa dda obuvunaanyizibwa buno.\nBakansala b’e Mityana bataamye olw’ekyapa ky’ettaka ly’embuga y’e Singo ekyakyusibwa\nEyawangulidde Uganda zaabu Museveni amuyiyeemu kapyata


WIIKI Y'ENNIMI - www.lugandalusogalugwerecommission.com\nOmwana muyigirize olulimi lwe\nAbaana banyumirwa nnyo nga bazannyira mu nnimi zaabwe\nABANTU BUKADDE ABAMMIDDWA EDDEMBE LYABWE OKUSIGAZA N'OKUNYUMIRWA ENNIMI ZAABWE\n‘MU nsi ya leero eringa ekyalo ekimu, obusobozi okwogera ennimi eziwera n’owuliziganya n’abantu aboogera ennimi ez’enjawulo bukugu obwetaagisa buli muntu. N’okumanyaako ekitono ku nnimi ezisukka mu lumu kiyamba.\nOkumanya ennimi endala bwe buyigirize obupya obuliwo mu nsi kati. Okuyiga ennimi kwetaaga okugaziyizibwa eri bonna- abakulu n’abato. Kyokka, abantu bukadde na bukadde mu nsi yonna abammiddwa eddembe lyabwe okusigaza, okunyumirwa n’okukulaakulanya ennimi zaabwe enzaaliranwa era ezibagattira awamu.” (https://www.salzburgglobal.org/fileadmin/user_upload/Documents/2010-2019/2017/Session_586/SalzburgGlobal_Statement_586_-_Multilingual_World__combined_.pdf\nLeero nga tujaguza wiki y’Ennimi Enfirika, ebiri mu kiwandiiko ekyo waggulu, ebyafulumizibwa bannannimi mu Salzburg, eby’abantu okummibwa eddembe lyabwe okusigaza, okunyumirwa, n’okukulaakulanya ennimi zaabwe enzaaliranwa bikyagenda mu maaso. Abakola kino bantu ba buyinza era ba buvunaanyizibwa nga n’ebintu ebikulu biri bibiri bye batera okwerimbikamu nga bakola kino:\n(1) Okugatta abantu olwo ne bagamba nti buli muntu bw’anaweebwa ebbeetu okwogera olulimi lwe n’okulukulaakulanya kijja kutema mu bantu.\n(2) Omugaso gw’ennimi zino bangi tebagulaba nga batuuka n’okubuuza nti , zigenda kukuteera mmere ku ssowaani yo? Kye baba bategeeza nti zirina mugaso ki mu nfuna yo?\nOlwaleero kanziremu abalina endowooza zino zombi:\n(1) Okugatta abantu okuyita mu nnimi ezitegeerwa abantu abangi\nKino kikulu nnyo mu nsi gye tubeeramu ennaku zino nti buli muntu yeetaaga munne era bw’oba oyagala okuwuliziganya n’abantu abawerako weetaaga ennimi mugattabantu nga zino ziri ku mitendera egy’enjawulo. Waliwo ezitugatta ku kyalo, mu kitundu ekineneko nga essaza, disitulikiti, nga eggwanga ate n’ezigatta eggwanga nga Uganda ku mawanga amalala n’ensi yonna okutwalira awamu. Mu biti ebyo byonna bye mmenye, ennimi ezitugatta nkulu ddala. Omuntu mu buntu bwe amanya ddi lw’alina okukozesa lulimi ki era ng’ayogera eri baani. Kino tekimuggyaako ddembe lye kwogera lulimi lwe ne bantu banne abalutegeera era n’okuluyitamu okwefumiitiriza ku bimuzimba n’okumutwala mu maaso. Tekitegeeza nti bw’anaayiga n’akulaakulanya olulimi lwe ng’endala azivaako, nedda. Mu kuyiga olulimi lwe amanya obukulu bw’ennimi mu mpuliziganya era afuba okuyiga zonna z’asobola era n’okuzoogerera we zeetaagisiza kubanga kimuwa n’omukisa okuzigeraageranya n’olulwe.\nAbanoonyereza baakizuula nti omuntu bw'ayiga olulimi lwe lumuyamba okuyiga ennimi endala nnyingi.\n(2) Zisobola okussa emmere ku ssowaani yo?/ Ziyinza okukuyamba mu byenfuna?\nAbabuuza ekibuuzo kino beerabira obukulu bw’ennimi enzaaliranwa mu kuyiga kw’omuntu n’okumuyamba okufumiitiriza.\nAbanoonyereza bazze bakyogera lunye nti omwana ayize obulungi olulimi lwe w’atuukira okugenda mu ssomero, ayanguyirwa nnyo okusoma bwino n’okuwandiika, ekitegeeza nti olulimi lwo lukuyamba okuyiga okusoma bwino n’okuwandiika ebikuyamba ennyo mu bukugu bwonna bwe weetaaga okunyweza ebyenfuna n’ennyingiza ne bw’oba oli mulimi oba mukugu mu byamateeka oba munnabyabufuzi.\nMu Luganda tugamba nti okumanya n’okutegeera biba byawufu ate tulina okufumiitiriza, okwefumiitiriza. Olulimi lw’omuntu lwogerwako nga etterekero ly’ebyobuwangwa bwe ate ebyobuwangwa bizimbirwa ku bintu ebitwetoolodde nga bano be bantu bannaffe n’obutonde bw’ensi. Bwe tubyekenneenya okumala ebbanga era ne tubitegeera obulungi olwo ne tubizimbako empisa, obulombolombo n’oluganda nga bino byonna bye bikola kye tuyita ebyobuwangwa. Ebyenfuna nabyo obizimbira ku bikwetoolodde ng’olaba bw’oyinza okubikozesa okukugasa ng’obiggyamu ekyokulya, ensimbi n’obuwummuliro. Ky’ova olaba nti ennimi zaffe eziterese ebyobuwangwa byaffe ebitunnyonnyola obutonde obutwetoolodde ne bwe tuyinza okubukozesa, bwe tuzisuula ettale nga n’ekyokulya n’ebyenfuna tubyerabira. Ky’ova olaba nti leero tulowooza nti obugagga buli Bulaaya kubanga ebitunnyonnyola obugagga obutwetoolodde ne bwe tuyinza okubukozesa biri mu buwangwa bwaffe naye tetubitegeera kubanga ennimi ezibinnyonnyola ezaffe enzaaliranwa nazo tetuzitegeera. Wano we tuva okulowooza nti ennimi engwira ze zokka ezisobola okutussizza emmere ku masowaani ne tulya (okutuwa ebyobugagga) kubanga tulowooza nti tutegeera nnyo ebyobuwagwa n’obutonde obuli mu nsi engwira nga Bungereza Amerika kati ne China okusinga obwaffe mu bitundu mwe tuli.\nBnnaffe kye bava tebatawaana naffe ne bajja ne batuggyako obugagga bwe tulaba bulijjo kyokka nga tetubumanyi ne babutwala ewaabwe ne babufuuwako enfuufu olwo ne babukomyawo nga eddagala, emmere, ebyokulya n’okunywa olwo ne tuyaayaana nnyo nga tulowooza obugagga buli waabwe kyokka nga tubulese wano ewaffe.\nEnnimi ezitugatta era ezitegeerwa abantu abangi nkulu nnyo era tuziyige wonna we tuzisanga naye ekinaatuggya mu bwavu era kye tunaatwala ku katale k’ensi yonna okukitunda eri ensi ezo endala nga tweyambisa ennimi zaabwe ze tuyize obulungi era ze tufuuuwa obufuuyi kiri mu butonde obutwetoolodde mu buwangwa bwaffe nga kiterekeddwa mu nnimi zaffe.\nMbaagaliza weeiki y’Ennimi Enfirika ey’essanyu.\nOBULAMU BW'OMUKAZI AWAMU N'AKALEESU\nJOYCE N. TOMUSANGE\nMu bulamu bwange nze njagala akaleesu.\nBwe nzuukuka ku makya ,\nNga nneesuulako akaleesu, nnyingire ekinaabiro .\nBwe mmala okunaaba nneesuulako akaleesu .\nOkugenda okuzuukusa abaana nneesulako akaleesu.\nBwe mbeera mu ffumbiro era nga nnina akaleesu.\nOkwewonya evvu n'enfuufu omutwe nguzingako kaleesu.\nBwe mba ku kibi era sireka kaleesu.\nOkwekuuma mu nsonga z'abakazi mbeera n'akaleesu.\nAbazadde b'abaana baweekesa obuleesu.\nMu kujoogebwa okunji obeera n'akaleesu.\nOmusajja bw'akuvuma okaabira mu leesu.\nBy'oyasimula ennyo ennyo okozesa kaleesu.\nEminyira n'amaziga obisanguza kaleesu.\nAbafumbi mu mikolo babeera n'obulesu.\nMu malwaliro abakazi bagenda n'obuleesu.\nAbasaala bonna nno baba n'obuleesu.\nGendako e Bbombo wano olabe obuleesu!\nAbasaabaze abakazi beesuulako obuleesu ,\nNe batasunwa byuma ne bisuna buleesu.\nWadde nga waliyo bingi ebikozesebwa leesu,\nku luno kankome kw'ebyo ,\nAte ndidda n'ebibi ebingi bye bakozesa leesu\nOmwana bw'ayigira mu lulimi lwe kimuwa essanyu


Bukedde Online - Omusajja agambibwa okutta Kasiwukira atolose ku poliising'abaserikale\nOmusajja agambibwa okutta Kasiwukira atolose ku poliising'abaserikale\nEyayiridde abafumbo asidi ayogedde eyamutumye\nPoliisi y'e Kayunga etubidde ne kiggala\nPOLIISI yalondodde omusajja ayitibwa Opio agambibwa okuba nti ye yatomera omugenzi Kasiwukira n’amutta, nemukwatira mu disitulikiti y’e Alebtong eyasalwa ku y’e Lira gye yabadde yeekukumye.\nEnsonda mu poliisi zaategeezez¬za nti Opio yasangiddwa mu maka agamu ewa mukwano gwe ng’ali n’abantu abamu bali ku nsaka yamalwa banywa era bwe yalabye abaserikale n’agezaako okufubutuka okudduka kyokka abaserikale ne bamutaayiza ne bamukwata.\nOluvannyuma Opio yabatutte ewa munne ayitibwa Awuyo naye ateeberezebwa nti alina ky’amanyi ku kuttibwa kw’omugenzi naye ne bamukwata.\nAbakwate bombi baatwaliddwa ku poliisi y’e Alebtong gye baasoose okukuumirwa nga bwe bakola entegeka ey’okubaleeta mu kibuga.\nWabula ekyewuunyisa, abaserikale baagenze mu kisenge ekimu ku poliisi okwabadde kuteereddwa abasibe okubaako bye beegeyaamu nga tebannasimbula kudda Kampala kyokka baagenze okufuluma olukiiko nga Opio abombye ku baserikale abaabadde bamukuuma!\nEkimu ku bizimbe bya Kasiwukira ebisangibwa e Muyenga.\nKino kyaleeseewo akasattiro mu baserikale abaatumiddwa okukwata omuntu ono ne bagezaako kyonna ekisoboka okumunoonya kyokka ne bamubulwa.\nEkibinja ekyasindikiddwa okukwata Opio kyakulembeddwaamu Mark Odong, mbega wa poliisi okuva ku kitebe e Kibuli ng’ali wamu n’abamu ku ba LC y’e Muyenga omugenzi gye yali abeera.\nEnsonda zaategeezezza nti okutoloka kwa Opio kwatabudde abaserikale nga kiteeberezebwa nti waliwo omuntu ayiwa ssente mu musango guno okulemesa poliisi okunoonyereza okuzuula ekituufu nti era okutoloka kw’omusajja ono kwabadde kupange.\nOluvannyuma lwa bino, omu¬myuka w’akulira bambega ba poliisi mu Uganda, Geoffrey Musana, yayise abakulira bambega bonna mu Kampala n’emiriraano n’abakunya ku buli bw’enguzi obuyitiridde mu kunoonyereza emisango naddala egirimu ettemu.\nYagambye nti emisango mingi gyandyanguyidde poliisi okunoonyerezaako naye enguzi esusse eremesa okuzuula ebintu ebyandibadde bizuulibwa.\nOmu ku baserikale abeetabye mu kikwekweto ky’okukwata Opio yategeezezza nti kyandiba\nng’abaserikale be baavudde nabo e Kampala kwe kwabadde eyabadde mu lukwe.\nYajjukidde nti bwe baabadde bagenda yeekengedde ezimu ku mmotoka bakira ezibavaako emabega nga n’ezimu zibayisa nti kyokka gye byaggweeredde ye musibe, omu ku basinga okwetaagibwa, okutoloka mu ngeri etategeerekeka.\nLaba na bino\nAgambibwa okutta Kasiwukira akwatiddwa\nAbaakakwatibwa kuliko, Sandra mulamu w’omugenzi Kasiwukira nga kigambibwa nti alina ky’amanyi ku by’ettemu lino, olw’obusungu bwe yalina olw’omugenzi okumuganza n’amulekawo.\nOmulala eyakwatiddwa ye Ashraf Jaden omuserikale wa poliisi y’e Muyenga era muganzi wa Sandra gwe balumiriza nti yamanya ku lukwe luno kyokka n’atatemya ku bakama be kukwata baalulimu.\nOjok, ono yaggyibwa Luzira ku musango omulala ogwamusibya, n’alonkoma abantu abo aboogeddwaako waggulu nti be baakola olukwe era ono yannyonnyola poliisi engeri abantu bano bonna gye bateesangamu nga bakolagana n’omuntu omu mu famire atannakwatibwa.\nOmusajja agambibwa okutta Kasiwukira atolose ku poliising’abaserikale\nMukolerere ebyalo gye mujaguliza ennaku\nObukodyo bwâ€™okusika bakasitoma\nAba Pasita Ssempa bayombye\nMaama wa Sizza Man anoonya mwana wa mutabani we.Yadduse ne ssente ezisukka mu kakadde


Ebyobulamu Archive - Dembe FM 90.4 - page 81\nEnzijanjaba y’okutigiinya emisuwa ekomyeewo\nEnkola y’okujjanjaba abantu nga babatigiinya emisuwa emanyiddwa nga Reflexology ekomyeewo. Kooti ekola ku gyobusuubuzi eggyeewo envumbo gyeyali yassa ku nzijanjaba eno eyali yassibwaawo mu mwaka gwa 2011. Omulamuzi Geoffrey KIryabwiire agambye nti ekiragiro kya ministry y’ebyobulamu okuwera enjijanjaba eno kyaali tekyetaagisa ate nga […]\nE Naguru bibi\nAbalwadde abagenda mu ddwaliro lye Naguru batubidde olw’abasawo abakyagenda mu maaso n’akeddimo kaabwe. Bangi balabiddwako mu nkuubo era ng’abamu batedewaliddwa kati basasulw aokukolwaako yadde ng’eddwaliro lino lyabwereere Abasawo mu ddwaliro lino basazeewo owkediima nga bagamba nti bamaze emyezi 3 nga tebasasulwa Wabula akulira […]\nAmazzi g’emidumu Kazambi\nBannakampala bawereddwa amagezi owkewala okunywa amazzi g’emidumu Kiddiridde okunonyereza okwakoleddwa okuzuula nti enzizi ezisinga zikubyeeko kazambi ava mu kabuyonjo zamazzi. Owmogezi wa KCCA Peter Kawujju afgamba nti bakyalwana okulongoosa amazzi gano kyokka nga mu kadde kano abantu bandibadde bagesonyiwa\nCholera asse 3\nEkirwadde ekiteeberezebwa okubeera kkolera kizinzeko district ye Hoima nekireka nga 3 bafu. Abafudde kuliko Moses Olindi 48 years, Phoebe Nambasi, 4years old and an eight month-old baby. Akulira ebyobulamu mu district eno , Dr Fredrick Dinume akakasizza bino nategeeza nga nabalala 14 bwebali mumbeera embi. […]\nBiitiluutu akkakkanya pressure\nOkunywa ekikopo ky’omubisi oguddwa mu kimmonde ekimanyiddwa nga beetroot kiyamba okussa pressure. Omuntu okufunamu anyway mls 250 era ng’okugezesa kuno kwakoleddwa ku baalwadde ba pressure 15 Omubisi guno gukolera awo nti omuntu mu saawa mukaaga aba afunyeewo enjawulo.\nNabagereka ku siliimu\nNabagereka wa Buganda Sylivia Naginda, asabye abakulembeze ab’ennono, okwenyigira obuterevu mu kulwanyisa obulwadde bwa siliimu, naddala okuva ku ba maama okudda ku baana. Binio Nabagereka abyogeredde mu Lubiri e Mengo bwabadde atongoza kaweefube w’okulwanyisa akawuka ka siliimu okuva ku ba maama okudda ku baana. Agambye […]\nBeekalakaasa lwa kasasiro\nAbasuubuzi abaddukanyiza egyaabwe mu katale k’omu Nyendo bakedde kweyiw aku makubo nga beekalakaasa lwa kasasiro. Embeera embi eluguudo lwe Nyendo -Kitovu nalypo bagamba nti luli mu mbeera mbi. Poliisi wabula yitiddwa bukubirire era n’ekuba omukka ogubalagala mu basuubuzi bano ababadde bamaze okussa emisnavu mu […]\nMunnascience okuva mu ggwanga lya Bufaransa amaze emyaka 16 nga yetegereza obuleega bwa bakyala agamba nti tebulina mugaso Ono yetegerezza amabeere okuva u bakyala 30o abali wakati w’emyaka 18 ne 35 Agamba nti okwambala obuleega kisagaza amabeere era ng’abakyala bandibadde batandika okweyagalira mu kutambula […]\nObwa kabaka Buganda busabye abantu naddala ababeera mu Kisenyi okwekebeeza abawuka ka sirimu ne kokoolo ku bwereere mu lubiri lwa Ssabasaja okutandika nga 9- 12 omwezi guno. Minister wa Buganda ow’ebyobulamu Nelson Kawalya agamba nti enteekateeka eno yakuyamba abantu okumanya webayimiridde mu bulamu bwaabwe. Kawalya […]\nNga paasika ekubye koodi, ekitongole kya KCCA kyaakuggala emidaala gy’enyama ezitawandiisibwa mu mateeka. Kino kidiridde ekitongole kyekimu okuggala bucha 4 nga zino zasangiddwa n’enyama envundu. Amyuka ebikwekweto mu KCCA, Robert Kalumba agamba nti bategeezezza ku bucha ezimeruka era nga bakungaanya amawulire agamala okutandika ebikwekweto. Kalumba […]\n« First‹ Previous77787980818283Next ›


Abaefeso 4 LCB - Okuba ab’omubiri ogumu - Ng’omusibe - Bible Gateway\nOkuba ab’omubiri ogumu\n4 (A)Ng’omusibe wa Mukama waffe, mbakuutira mubeere n’empisa ezisaanira obulamu bwe mwayitirwa okutambuliramu. 2 Mubeerenga bakkakkamu, abawombeefu era abagumiikiriza, nga mugumiikirizagana mu kwagala. 3 (B)Munyiikirenga okukuuma obumu obw’Omwoyo mu kwegatta awamu okw’emirembe. 4 (C)Omubiri nga bwe guli ogumu, n’Omwoyo omu, n’essuubi liri limu ery’okuyitibwa kwammwe. 5 Mukama waffe ali omu, n’okukkiriza kumu n’okubatizibwa kumu. 6 Katonda ali omu, era ye Kitaawe wa bonna, afuga byonna, akolera mu byonna era abeera mu byonna.\n7 (D)Buli omu ku ffe yaweebwa ekisa ng’okugera kwa Kristo bwe kuli. 8 (E)Ebyawandiikibwa kyebiva bigamba nti,\n“Bwe yalinnya mu ggulu,\nn’awa abantu ebirabo.”\n9 Okugamba nti “yalinnya,” kitegeeza ki? Kitegeeza nti yasooka kukka mu bitundu ebya wansi w’ensi. 10 Oyo Kristo eyakka, ye wuuyo ddala eyalinnya ewala ennyo, n’ayisa waggulu w’eggulu lyonna, alyoke ajjule obwengula bw’ensi yonna. 11 (F)Era y’omu oyo eyawa abamu okuba abatume, n’abalala okuba bannabbi, n’abalala okuba ababuulizi b’enjiri, n’abalala okuba abasumba, n’abalala okuba abayigiriza. 12 (G)Ekyo yakikola olw’okutendeka abantu ba Katonda olw’omulimu ogw’obuweereza, okuzimba omubiri gwa Kristo. 13 (H)Ekyo kijja kutwongera okugenda mu maaso, okutuusa ffenna lwe tulibeera n’okukkiriza kumu, n’okumanyira ddala Omwana wa Katonda nga tukulidde ddala mu mwoyo okutuuka ku kigera eky’okubeera nga Kristo bw’ali.\n14 (I)Tuteekwa okulekeraawo okweyisa ng’abaana abato, nga tuyuuguumizibwa amayengo nga tutwalibwa buli muyaga ogw’okuyigiriza okw’abantu abakuusa, mu nkwe olw’okugoberera enteekateeka ey’obulimba. 15 (J)Tube ba mazima mu kwagala, tulyoke tukulire mu Kristo mu byonna, nga tweyongera okuba nga ye, Omutwe gw’Ekkanisa. 16 (K)Mu ye omubiri gwonna mwe gugattirwa obulungi awamu, ne guyungibwa mu buli nnyingo, nga gukola ng’ekigera kya buli kitundu bwe kuli, nga gukula era nga gwezimba mu kwagala.\nObulamu obuggya mu Kristo\n17 (L)Ng’omugoberezi wa Mukama waffe, mbalagira okulekeraawo okutambula ng’abatamanyi Katonda bwe batambulira mu birowoozo byabwe eby’obusirusiru. 18 (M)Amagezi gaabwe gajjudde ekizikiza. Tebalina mugabo mu by’obulamu bwa Katonda, kubanga bajjudde obutamanya era emitima gyabwe mikakanyavu. 19 (N)Tebakyalina nsonyi, beemalidde mu bya buwemu, na mululu gwa kukola bya bugwenyufu ebya buli ngeri.\n20 Kyokka mmwe si bwe mwayigirizibwa ku bya Kristo. 21 Obanga ddala mwamuwulira, era ne muyigirizibwa mu ye ng’amazima bwe gali mu Yesu, 22 (O)kale mwambulemu obulamu obw’omuntu ow’edda, avunda olw’okwegomba okw’obulimba. 23 (P)Mufuuke baggya olw’Omwoyo afuga ebirowoozo byammwe, 24 (Q)era mwambale omuntu omuggya, eyatondebwa mu kifaananyi kya Katonda mu butuukirivu ne mu kutukuzibwa okw’amazima.\n25 (R)Mulekeraawo okulimba, mwogerenga amazima buli muntu ne munne, kubanga tuli bitundu bya mubiri gumu. 26 “Bwe musunguwalanga mwekuume muleme kwonoona.” Temuzibyanga budde nga mukyasunguwadde. 27 Temuwanga Setaani bbanga. 28 (S)Abadde omubbi alekeraawo okubba, wabula anyiikirenga okukola eby’omugaso ng’akola n’emikono gye, alyoke afune ky’agabirako n’abo abeetaaga.\n29 Mwekuume mulemenga okwogera ebigambo ebitasaana, wabula mwogerenga ebyo byokka ebizimba nga buli muntu bwe yeetaaga, biryoke bigase abo ababiwulira. 30 (T)Era temunakuwazanga Mwoyo Mutukuvu wa Katonda, eyabateekako akabonero akalaga nga mwanunulibwa. 31 Okunyiiga, n’obusungu, n’obukambwe, n’okukaayana, n’okuvuma, na buli kibi kyonna, biremenga kubeera mu mmwe. 32 (U)Mubenga ba kisa, buli omu alumirwenga munne, era musonyiwaganenga, nga Katonda bwe yabasonyiwa mu Kristo.\n4:1 : a Bef 3:1 b Baf 1:27; Bak 1:10\n4:3 : Bak 3:14\n4:4 : 1Ko 12:13\n4:7 : a 1Ko 12:7, 11 b Bar 12:3\n4:8 : a Bak 2:15 b Zab 68:18\n4:11 : a 1Ko 12:28 b Bik 21:8\n4:12 : 1Ko 12:27\n4:13 : a nny 3, 5 b Bak 1:28\n4:14 : a 1Ko 14:20 b Yak 1:6 c Bef 6:11\n4:15 : Bef 1:22\n4:16 : Bak 2:19\n4:17 : Bar 1:21\n4:18 : a Bar 1:21 b Bef 2:12 c 2Ko 3:14\n4:19 : a 1Ti 4:2 b Bar 1:24 c Bak 3:5\n4:22 : a 1Pe 2:1 b Bar 6:6\n4:23 : Bak 3:10\n4:24 : a Bar 6:4 b Bef 2:10\n4:25 : a Zek 8:16 b Bar 12:5\n4:28 : a Bik 20:35 b 1Bs 4:11 c Luk 3:11\n4:30 : a 1Bs 5:19 b Bar 8:23\n4:32 : Mat 6:14, 15


Bukedde Online - Ebimu ku bigambo bya Kirumira by’abadde ayita eby’obunnabbi\nEngeri gy’olina okwewala okuferebwa ku ttaka n’okufi irwa ebyobugagga...\nTaata n’omwana bafudde lumu;Omu bamuziise mu ntaana ya People...\nDokita eyabuze akwasizza omusawo\nBro. `Ronnie Mabakai alagudde bannabyabufuzi: 'Mwolekedde akaseera...\nEbimu ku bigambo bya Kirumira by’abadde ayita eby’obunnabbi\nBakutte takisi ababbi gye beeyambisa okubbiramu...\nGwe balumiriza okukuba Kirumira amasasi abadde...\nAdded 14th September 2018\nOBUMU ku bubaka Muhammad Kirumira bwe yasembye okuteeka ku mikutu gye, ogwa Facebook ne WhatsApp, yabadde ayanika abasajja abaagenze mu kkooti e Makindye mu kuwulira okweyimirirwa kwa Gen. Kale Kayihura.\nOmugenzi Kirumira Muhammad\nMu bubaka buno, Kirumira yagambye nti abamu abaabadde beeyita abooluganda lwa Kayihura n’abawagizi be abava e Kisoro baabadde balimba nga si baaluganda era nti baabadde tebava Kisoro nga bwe baategeezezza.\nYatandikidde ku Sankara gwe yagambye nti, ono wadde ayogera Olufumbira kyokka Mukonjo era ava Kasese.\nYayongedde okuleeta by’amanyi ku Sankara n’alambulula nti: Erinnya lye ettuufu ye Adam ava ku kyalo Kyabolooca mu Bwera Town Council.\nYayongedde nti Sankara be yabadde nabo kuliko: Apollo Nsamba ne Muhammed Ssenyonga. Yannyonnyodde nti, Sankara yali Crime Preventer ng’abeera Katwe - Kinyoro.\nMu bubaka buno, Kirumira yagambye nti abamu ku baabadde ku kkooti nga beefudde abava e Kisoro, ffeesi zaabwe aludde ng’aziraba mu bakifeesi n’anokolayo amannya abiri aga bakifeesi be bakolagana nabo Shaggy ne Surefire. Bino yabiwandiise nga August 28, 2018.\nYayongeddeko obubaka ng’alaga nti okuva mu 2013 abadde alwana okufufuggaza abantu abakyamu kyokka nga bawagirwa abamu ku bakama be mu poliisi ya Uganda era nga babakozesa okumuwaako obujulizi obujingirire mu kkooti.\nAbamu ku be yabadde alumiriza yategeezezza nti babadde beerimbika mu bitongole eby’enjawulo okuli; Fly-ing Squad, Crime Intelligence, Special Operations Unit n’abamu mu kitongole ekibuuliriza ku misango ekya CID ate abalala baali bakolera Nalufenya.\nYalambuludde obubaka bwe n’ategeeza mu bubaka buno nti abalala abali ku lukalala lw’abo b’azze agugulana nabo abamu bali mu kaduukulu era yamenye amannya musanvu: SSP Nixon Agasirwe, ACP Muhangi Herbert, Faisal Katende, SPC Minaana, ASP Abel Kitagenda, ASP Magada, AIGP Atwooki Nduhura.\nEBIMU KU BIGAMBO BYA KIRUMIRA\nSeptember 7, 2018: Buli kiseera, ku mulimu wabeerawo akabinja k’abantu akakolerera okusuula abalala, “Twegatte tulemese gundi ne gundi”, kambuuze nga ngeegeenya eddoboozi lya Tamale Mirundi; olowooza kibeera kitya ssinga omuntu oyo abeefuulira n’alemesa akabinja kammwe n’ebigendererwa byammwe eby’ekko?\nSsinga kye mubala tekiyitamu munaawulira mutya?... tulina olunyiriri mu Kulaani olugamba nti, essaala y’oyo anyigirizibwa eyanukulwa mangu ku lukalala lw’ebintu Katonda by’awa omukisa okusooka okukolako.\nSeptember 5, 2018: Bwe twabadde tujaguza Amatikkira ga Kabaka mu Lubiri e Mmengo, abakulembeze b’ensikirano abalala baabaddeyo.\nMu ngeri y’emu Obwakyabazinga bwa Busoga bugenda kujaguza amatikkira ag’omulundi ogwokuna era ndi waamukisa okubeera mw’abo abayitiddwa ku mukolo nga September 13, 2018. Nja kubeerayo (tekyasobose).\nOlunaku lwa Iddi August 21: ‘Eid Mubarak’, essaala za Iddi zonna tuziwaddeyo ku lwa baganda baffe ne bannyinaffe abali mu bizibu eby’enjawulo ku mitendera egy’enjawulo mu bulamu Katonda ng’akkirizza.\nAugust 7, 2018: Bwe yali ayogera ku kiragiro ky’okuwera ebikwekweto ebyali bikolebwa poliisi y’ebidduka mu Kampala; Emyaka ebiri egiyise ekiragiro kye kimu kyayisibwa oluvannyuma lwa baddereeva okwegugunga nga bawakanya okuwa ebipapula okubabonereza mu ngeri erimu ebirumira. Omulundi guno kirabikidde ku nguzi esusse.\nAugust 6, 2018: Ng’ayogera ku kukyusa omuserikale wa tulafiki Luyima eyali akaabya abavuga ebidduka mu Kampala. Okukaaba kw’abantu kwanukuddwa, Asp Luyima bamukyusizza bamututte Masindi.\nBateekwa okubeera nga batandise okumunoonyerezaako okusinziira ku kwemulugunya okwateekeddwaayo abantu.\nNg’ayogera ku ky’okuva mu poliisi: Omuntu weetaaga okwetengerera ng’okola okusalawo okuleeta enkyukakyuka mu bulamu bwo, abamu ku bakama baffe batutunuulira ng’ebyuma ebirina okukozesebwa so si ng’omuntu alina ky’osobola okugattako. Kino kivaako bangi okulekulira olumu n’okusuulawo emirimu ne tudda mu bulamu obulala obutugasa okugenda mu maaso.\nKu nkomerero y’omwaka guno hhenda kwetaba mu lukuhhaana lw’okulwanirira eddembe ly’obuntu olutegekeddwa ekibiina ky’amawanga amagatte olugenda okutuula e Geneva mu Switzerland.\nNasooka kukizuula nti Kirumira omuntu waamugaso nnyo okusinga Kirumira Omuduumizi wa poliisi.\nJuly 26, 2018: Kkooti okusazaamu ddiiru ya Palamenti okweyongeza emyaka 7, abamu ku ffe tusuubira nti kijja kutuyamba okuwanulayo ababaka abamu. Siraba nnyo mulimu gwabwe kubanga abamu babadde beepena abantu be bakiikirira so nga be bakama baabwe.\nTujja kubasangayo mu byalo kubanga ssente zaabwe zibasaanyizzaawo era Mawokota North 2021 agenda kubeera ng’ayokya. Abantu balina okusalawo wakati w’okufuna essuubi ne ssente, nze nondawo kusigaza ssuubi.\nJuly 24, 2018: Buli nsonga gye nakoonako ge gaali amazima naye bansibira ekikookolo. Ekisinga okunsanyusa nti waliwo abanene abanneegattako okutuusa eddoboozi lyerimu, tuteekwa okukkiriza nti ebintu si birungi, abamu basooka kwekweka ne balyoka boogera naye bwe mbasanga nga bagamba nti musajja ggwe watutaasa.\nJuly 18, 2018: Bwe yali awandiika ku mugenzi Andrew Felix Kaweesi gwe baakuba amasasi nga March 17, 2017; kintawaanya nnyo obwongo buli lwe ndowooza ku bantu abatuula ne bateesa nga bategeka kutemula muntu!\nEngeri gy’olina okwewala okuferebwa ku ttaka n’okufi irwa ebyobugagga byo\nTaata n’omwana bafudde lumu;Omu bamuziise mu ntaana ya People power omulala mu ya NRM\nEbizibu Kayihura by'azze afuna: Byasajjuka mu 2017\nPoliisi ebuliddwa obujulizi ku Kirumira\nEngeri gy’olina okwewala okuferebwa...\nTaata n’omwana bafudde lumu;Omu...\nDokita eyabuze akwasizza omusawo...\nBro. `Ronnie Mabakai alagudde bannabyabufuzi:...\nOMUSUMBA Ronnie Mabakai owa ETM Church esangibwa ku Salama Road e Makindye ne Holy City e Bwerenga azzeemu okulagula...\nAbaana bazannye okufa kwa Yesu...\nAbaana bazannya olugendo lw'okufa kwa Yesu ne beewuunyisa abantu e Masajja


Temunyigira Gavumenti, Bannamwe abaakwatibwa bagenda kuyimbulwa – Watchdog Uganda\nAbavubuka ab'egattira mu kibiina kya Team Banyivu\nBya JEFF KAWEESA\nGAVUMENTI ekakasizza nga bwetandise etekateeka z’okuyimbula buli muvubuka ey’akwatibwa mu mbeera y’okwekalakaasa olw’obusungu bwe balina eri Gavumenti ya NRM wabula nga bano bakusooka okubangulwa n’okuwa obweyamo nti sibakuddamu kwenyigira mubikolwa bino.\nEnsonga zino zayajuddwa mu lukungaana abakungu okuva mu maka g’omukulembeze w’egwanga abakulembeddwamu omuwabuzi wa pulezidenti Alice Kaboyo mwe basisinkanidde abantu abegattira mukibiina ky’ebatuuma “Team banyiivu” nga bano be baali bataggwa kwekalakaasa wabula nga kati basazeewo okukyuuka bakolere wamu ne Gavumenti.\nWiiki eno abakulira ebibiina mu mukago ogugatta ebibiina by’obufuzi IPOD basisinkana e Kololo okuteema empenda butya we bayinza okutwala e Ggwanga mumasso ,era wano omukulembezze we Ggwanga Yoweri kaguta Museveni we yasinzira n’ategezza nga wagenda okwogera nebitongole ebimukuma ddembe okusobola okuyimbula abo bonna abakwatibwa mukiseera kya kalulu akawedde.\nKu sande abakungu okuva mu maka g’omukulembeze w’egwanga abakulembeddwamu omuwabuzi wa president Alice Kaboyo basisinkanidde abantu abegatira mukibiina kyebatuuma “Team banyiivu” nga bano bebaali bataggwa kwekalakaasa wabula nga kati basazeewo okukyuuka.\nBwe yabadde ayogerako ne bannakibinna kya “Team banyiivu, ” Enock Kabalega omu ku kibinja ekyavudde mu maka g’omukulembeze we Ggwanga, yagambye nti abavubuka bangi balimbiddwa abantu naddala bannabyabufuzi ab’egwanyiza ebyabwe nga beyambisa ensobi n’obunafu bwa Gavumenti, nagamba nti kati ke kadde okutereeza ebyasoba.\nAlice Kaboyo yakuutidde abavubuka okunyikira okukola Gavumenti esobole okubakwasizaako okusinga okumalira obudde mu kuttatana ekifananyi kye Ggwanga nga beyambisa emitimbagano.


Lima ennyaanya mu kyeya lw’ojja okufunamu. Mu budde nga buno omuntu awaayo obudde bwe n’alima ennyaanya ye yekka asobola okufuna eky’enkizo mu bulimi n’alema kubwevuma.\nJulius Mwesigwa omulimi w’ennyaanya ku kyalo kyamanyoli mu bukomero Town council agamba nti, mu budde obw’omusana mw’asimbira ennyaanya ze nga teri mulimi mulala yenna asimbye olw’okuba nti buli omu atya okuteekamu ate n’emirimu emingi egyetaagisa okukola okusobola okukuza ennyaanya y’omusana.\nNewankubadde ng’abalimi abasinga tutya omusana naye nakizuula nti wano we wali omukisa okulima n’ofunamu.\nMu budde buno nnina ennyaanya ezitandika okwengera nazisimba buli muntu agamba nti hhenda kufiirwa olw’okuba enkuba yali eweddeyo naye nga nkimanyi nti ndi mu kibalo era kati bookisi egula wakati wa 370,000/- ne 450,000/-.\nBwe nnoga bokisi ssatu mba nnina 1,000,000/- ate nga bansaze ku nnimiro ekintu ky’otasobola kufuna mu biseera by’enkuba.\nNg’oggyeko ezitandika okwengera era nnina n’ennimiro endala bbiri ze nsimbye mu kasana.\nKye nakola nayiwa bbeedi ne nzizimbako ekiyumba ekitakkiriza musana kutuuka ku ndokwa zange olwo ne nfukirira emisana n’olweggulo okutuusa bwe zaakula ne nzisimba.\nOkukuza ennyaanya mu musana Okusobola okukuza ennyaanya zino endokwa nzisimba lwaggulo ng’enjuba egudde.\nMu kusimba tusimba bwe tufukirira ate mba nasaze dda endagala nga buli ketusimba tukabikako akalagala ketuba tumenye.\nKino tukikola okuziyiza omusana oguyinza okutta endokwa. ekyo bwe kiggwa ate tukwata essanja ne tubikka bulungi ekitundu ekiwedde okusimba okusobola okukuuma amazzi mu ttaka ennyaanya yaffe esobole okukula.\nNg’ennimiro yonna ewedde okusimba era nga n’okubikka kuwedde buli ku makya nze n’abantu bange tukeera okufukirira ennimiro ate n’olweggulo bwe tutyo.\nEbirungi by’okulima ku musana Newankubadde nga ku bantu abasinga kirabika ng’okulima ku musana kijjudde obuzibu naye nze kye nsinga okwenyumirizaamu.\nEbirime ng’ennyaanya bw’ozirima ku musana we zituukira oba weeramula ng’abasuubuzi bakunoonya bunoonya era bakusanga ku musiri olwo ne weeramula.\nEnnyaanya ku musana teyetaaga ddagala era okufuuyira kuba kutono ate n’ekigimusa sikyamaanyi nga by’okozesa ku nkuba kubanga ku nkuba buli lw’etonnya olina okufuuyira eddagala ly’ebiwuka ate n’endwadde endala ziba nnyingi.\nEngeri gye weeteekateekamu okulima ennyaanya ku musana\nZimba ekiyumba w’onoosimba nnasale. Olina okubeera n’ekifo w’oyinza okutereka amazzi agawera okumpi n’ennimiro, wano osobola okusima ekinnya oba n’okozesa amapipa agawerako.\nOfuna abakozi abawera abanaakuyamba mu kufukirira.\nOlina okutegeka by’onoobikkisa ng’essanja lye lisinga okukola obulungi naye bw’oba tolirina ofuna essubi nalyo likola.


Bukedde Online - Musisi alonze akakiiko kalabirire takisi\nMusisi alonze akakiiko kalabirire takisi\nPoliisi ekutte babiri ku kuwa abayizi obutwa\nMunne w''omugagga eyakwatiddwa ne ATM omul...\nAdded 10th March 2012\nKCCA eronze abakulembeze ba UTODA ne DACCA ku kakiiko bagiyambeko okutereeza entambula ya takisi mu Kampala n’okulondoola badereeva abatayagala\nKCCA eronze abakulembeze ba UTODA ne DACCA ku kakiiko bagiyambeko okutereeza entambula ya takisi mu Kampala n’okulondoola badereeva abatayagala kusasula ssente 120,000/- ezaabagerekebwa bakwatibwe.\nDayirekita wa Kampala, Jennifer Musisi Ssemakula yalangiridde nti ebbanga lye bawadde badereeva okwetegekeramu okusasula ssente za Gavumenti 120,000/- liweddeko era ebikwekweto bitandise leero.\n“Tugenda kuyambibwaako akakiiko kano okutereeza siteegi, okukwasisa badereeva empisa, okulondoola takisi ezitasasudde n’okuyamba ku basaabaze mu paaka okutambula obulungi,” Musisi bwe yagambye.\nYabadde mu lukiiko lwa bannamawulire lwe yatuuzizza eggulo ku City Hall.\n“Eno si ttenda wabula ntegeka gye tutandiseewo okutereeza entambula mu Kampala nga tukolera wamu n’ebibiina bya badereeva ebiriwo,” Musisi bwe yagambye.\nYalangiridde nti akakiiko kakulirwa kansala Joyce Achan. Katuulako aba UTODA abakulembeddwa ssentebe Musa Katongole, Charles Kamya, Paul Kalegeya, John Ndyomugyenyi, William Katumba, Wilson Mwanje ne Hajat Yudaaya Nabirye. Aba DACCA erudde nga erwanyisa UTODA kuliko: Bbaale Kalid, Aloysius Ddamulira Stephen Luzindana, Abbey Luwagga, Yasin Ssematimba, Baker Kazibwe ne Paul Waiswa.\nAba KCCA kuliko Meeya Benjamin Kalumba owa Nakawa, Phoebe Kamya akulira ebyensimbi mu KCCA, Caleb Mugisha ne Ezra Ssebuwufu.\nJennifer Musisi yagambye nti bangi babadde beegwanyiza okubeera ku kakiiko kano naye kawedde okulondebwa era kati katandise okussa mu nkola ebikalagiddwa.\n“Buli dereeva ateekwa okusasula ssente mu budde. Bannabyabufuzi ababadde bababuzaabuza nti tebasasula ssente zino (120,000/- ) kati betegeke okubayambako okuggyayo takisi zammwe ezigenda okukwatibwa kubanga ebikwekweto bitandise,” Musisi bwe yagambye.\nYawagiddwa bameeya Godfrey Nyakana, Joyce Ssebuggwawo owa Lubaga, Benjamin Kalumba owa Nakawa ne Ian Clark owa Makindye eyasindise omumyuka we nti ebikwekweto bitandike.\n‘Tumuleeta abantu abanaatukuba emiggo’\nHassan Mugabi: Omulimu gwetaagamu obukulembeze gye tuyinza okuddukira nga tufunye obuzibu kuba obumu tusobola okubugonjoola nga tetutuuse ku poliisi. Teri mulimu gutaliimu bukulembeze era sifaayo ku balondeddwa kasita tebatutulugunya.\nRichard Kayemba: Ekintu kyayabika okuva lwe baabaggyako okusolooza ssente era nze nkiwagira tuziteeke mu banka naye tekigasa okuteekawo akakiiko nga tetunnaba kukkaanya ku muwendo gwa ssente gwe tulina okusasula.\nTulinda ddoboozi lya Loodi Meeya nga kanso emaze okusalawo tumanye ze tulina okusasula.\nSuman Mulondo: Akakiiko kagenda kutunyigiriza, nze nneewuunya kubanga Meeya yayita olukiiko tukkaanye ku muwendo gwe tulina okusasula tebaalabikako naye kati bateekawo bukiiko kusolooza nga tetukkaanyanga ku muwendo gwonna ssente tusobola okuzisasula nga tewali kulwana naye boogere omuwendo omutuufu.\nChristopher Kateregga: Nze ssaagala kuwulira linnya UTODA mu kintu kino, nnasanyuka ng’eggyiddwawo nga mmanyi nti KCCA y’egenda okutusolooza. Ssaagala kuwulira linnya Katongole omuntu gwe baggyawo ate gwe bazza atutulugunye.\nMudasiru Ssemugenyi: Batuyambe ekiseera kino kye twetaaga si UTODA ne DACCA wabula Muky. Musisi ayite baddereeva tukkaanye ku muwendo gwe tulina okusasula mu kifo ky’okuleeta abagenda okutukuba emiggo.\nAbâ€™e Kyampisi bakaaba tebalina we bayisa byamaguzi\nLwa kuba mukazi naye ndi ofi isa...\nAbavubuka 66 babatendese okukanika ebidduka\nKatikkiro atuuzizza Sekyeru ku bwakayima n'amukuutira\nMmengo etongozza enteekateeka y'okutumbula ekirime kya muwogo\nKabaka alonze abaamasaza abaggya